https://www.berria.eus Bere azken artikuluak eu Mon, 21 Jun 2021 18:25:50 +0200 hourly 1 https://www.berria.eus/irudiak/berriaB.png https://www.berria.eus https://www.berria.eus/paperekoa/1845/040/001/2016-09-06/agintariak_ez_dira_gauza_gure_kultura_defendatzeko.htm Tue, 06 Sep 2016 00:00:00 +0200 Ihintza Elustondo https://www.berria.eus/paperekoa/1845/040/001/2016-09-06/agintariak_ez_dira_gauza_gure_kultura_defendatzeko.htm Donostiako kale izenen bilakaera azken 200 urteetan, herritarrak izatetik inposatuak izatera.\nIzen asko daude Donostiako kaleetan: aristokratenak, politikarienak, erregeenak, santuenak, elizgizonenak, militarrenak... Baina gutxi dira kulturarekin lotutakoak.\nOso gutxi. Donostian herriak ez du inoiz agindu, tarte anekdotiko batzuk kenduta. Kaudilloa hil zenean, fisikoki bakarrik, udalean pixka bat aldatu ziren gauzak. 1990 inguruan, kaleei kulturarekin lotutako pertsonen izenak jartzen hasi ziren: Toribio Altzaga, adibidez. Lortu zuten kale izen pila bat aldatzea, baina, gaur egun, berriz ere beheraldi batean gaude. Izen batzuk politikarekin edo euskaldunekin nahastuta badaude, kendu egiten dituzte. Ezker abertzalekoak kendu egiten dituzte, eta beren aldekoak jartzen dituzte. Alderdi politikoek beren interesen arabera jokatzen dute.\nHistoria markatu duen adibiderik baduzu gogoan?\nPlaza Berriari Konstituzio plaza izena jarri zioten 1820an. Aurreneko izen politikoa izan zen. Orduan hasi zen administrazioa izenak inposatzen, herritarrekin kontsultatu gabe. Txofre plaza delako hori, Zuberoa plaza zen lehen, baina Donostiako burgesek ez zuten onartzen, euskaldunegia zelako. Hernani kalea, Getaria kalea... Aberritasunaren ohorean jarri zituzten izen horiek. Baina zergatik jarri zituzten? Karlisten kontra egin zuten herriak zirelako, Espainiako konstituzioa babestuz.\nIzen espainolak dira gehienak, beraz.\nEspainia guztia beteta dago Espainia plazaz eta Espainia kalez. IruÃ±ean, Bilbon eta Gijonen izan ezik, beste leku guztietan aurki daitezke halakoak. Gasteizen eta Donostian ere bai. Portugalera joaten zara, eta ez dago Portugal plazarik, eta ezta Frantzian ere Frantzia plazarik. Zergatik? Espainian ziurtasuna falta dute, eta demostratu behar dute espainolak direla. «Hau ez da Euskal Herria, hau Espainia da».\nZer goraipatu behar da gure herrian?\nAdibide bat jarriko dut. Hirutxulo Donostiaren izengoiti bat da, Donostiaren arima adierazten duena. 1936ko kolpearen aurretik, plaza bat zegoen izen horrekin, eta kendu egin zuten, euskaldunegia zelako. Josep Maria Sert izena du orain. Margolaria zen, eta nik ez diot meriturik kentzen, baina frankisten aldekoa zen. Beste leku batera pasatu zuten Hirutxulo izena, eta hor ere kendu egin dute. Atotxako Zelaiaren plaza izena jarri diote, futbol zelaiarengatik. Ematen du horiek [futbolariak] direla kulturaren ordezkariak. Oso minduta nago. Alderdi politiko guztiek babestu zuten aldaketa; baita ezker abertzaleak ere. Agintariak ez dira gauza gure kultura defendatzeko. Donostiak merezi du errespetu bat.\nKale izenak herri bateko historiaren adierazle direla esan ohi da.\nDonostiar burgesek beti izan dute boterea; haiek agindu dute nola egin gauzak. Orain ere gauza bera gertatzen da. Gure toponimia ez da errespetatzen. Ez donostiarrena, ez euskaldunena. Txakurrari ematen zaion hezurra gara. Hemen espainolek agintzen dute.\nAskotan aipatzen da emakume izen gutxiegi daudela.\nBadago emakume izen bat, Catalina de Erausorena. Ama Birjina eta erregina ez den lehenengo emakumezko kale izena da, frankistek jarria. Hiltzaile bat zen; bere anaia eta osaba garbitu zituen. Ez dakit nola ez digun lotsarik ematen. Asko nahasten ditugu gauzak. Emakume izatea bakarrik ez da nahikoa. Emakume izenak jarri behar dira, baina ez emakumeak direlako soilik. Emakumea delako ez du meritu handiagoa. Nik uste dut psikopata bat zela; zein sexutakoa zen gutxienekoa da.\nMerituak eta politika bereizi behar dira, beraz.\nBai, noski.]]> https://www.berria.eus/paperekoa/1845/032/001/2016-09-02/emakumeen_kirola_ikusezin_egin_dute.htm Fri, 02 Sep 2016 00:00:00 +0200 Ihintza Elustondo https://www.berria.eus/paperekoa/1845/032/001/2016-09-02/emakumeen_kirola_ikusezin_egin_dute.htm Marca, As, Mundo Deportivo eta Sport kirol egunkariak ikertu ditu, emakumeen kirola nola lantzen duten ikusteko.\nArreta handia jarri dute horretan. Baina, egia da egunkariek ez dutela arreta jartzen norbaitek urrezko domina irabazten duen arte. Maialenen inguruan, gainera, askok aipatu zuten ama zela. Asko hitz egin da gai horren inguruan.]]> https://www.berria.eus/paperekoa/1845/028/001/2016-08-17/eskerrik_asko_ahotsik_ez_dugunoi_ahotsa_emateagatik.htm Wed, 17 Aug 2016 00:00:00 +0200 Ihintza Elustondo https://www.berria.eus/paperekoa/1845/028/001/2016-08-17/eskerrik_asko_ahotsik_ez_dugunoi_ahotsa_emateagatik.htm\nKanoikada ofiziala Allí Abajo telesaileko protagonistek bota zuten. Piraten txupinazoa, berriz, zuek bota duzue. Badago aldea, ezta?\nHASSANNA AALIA: Txupinazo ofizialaren albistea ikusi nuen, udalekoa. Oso argi ikusten da nor dagoen kezkatuago herritarrengatik, eta nork adierazten duen konpromisoa mundu honetako pertsonengatik. Piraten festek gaur egungo gai garrantzitsu bat aukeratu dute, bizitzen ari garen drama guztiagatik, eta hori oso garrantzitsua da. Oso garrantzitsua da herritarrek elkartasuna adieraztea sufritzen ari diren errefuxiatuei.\nAurtengo Matti pertsonaia ordezkatuko duzue. Nola sentitzen zarete?\nKATERYNA KIRSANOVA: Oso pozik nago. Oso hunkigarria da. Nire herrialdeko arazoak ingurukoekin parteka ditzakedala sentitzen dut. Eta, gainera, festa giroan.\nMediterraneoan egunero drama bat sufritzen duten guztien ordezkari gisa hautatu zaituztete. Ez al da ardura handia?\nH.A.: Egia esan, oso tristea da 2016. urtean halako drama bat bizitzea. Milaka eta milaka errefuxiatu ari dira sufritzen Europako Batasunaren erabaki politiko guztiak. Europako Batasuna elkarte abegitsu bat izan beharrean, tratuak ari da sinatzen. Europako Batasuna irekita dago merkataritzari, armen salmentari, diruari... eta itxita dago babesleku bat bilatzen ari diren pertsonei, bakean eta libre biziko diren leku baten bila ari direnei. Errefuxiatu moduan, Europako herritar guztiei dei egin nahi diegu protesta egiteko eta beren gobernuei presio egiteko. Ez bakarrik errefuxiatuak hartzeko, baita gatazka hauek amaitzeko ere. Herri asko ari baitira sufritzen, eta milaka eta milaka pertsona ari baitira hiltzen gatazka horiek eraginda. Modu batera edo bestera, Europako Batasuneko herrialde batzuek eragin dituzte gatazka horiek.\nK.K.: Orain, oso ondo ulertzen dut zer den errefuxiatu izatea. Etxea utzi eta alde egitea. Nire herrian, 7.000 pertsona baino gehiago hil dituzte dagoeneko, eta milioi batek baino gehiagok beren etxeak utzi behar izan dituzte beldurragatik. Pena handia ematen dit. Ni hemen nago, baina han dagoen jendearekin oroitzen naiz. Herriak bonbardatzen dituzte, eta gure familiak daude tartean.\nZein mezu eman nahi diezue herritarrei?\nH.A.: Mezu bat eman aurretik, Piratak eskertu nahi ditugu. Herri festak dira, baina ez dute soilik ondo pasatzean pentsatzen. Herritar moduan bizitzen ari garen arazoetan pentsatzen dute. Eskerrik asko ahotsik ez dugunoi ahotsa emateagatik. Drama hau zabaltzen laguntzeagatik. Horrez gain, euskal herritarrei gauza bat gogorarazi nahi diegu: 1936ko gerra garaian eta aurretik, jende askok bizi izan zuten guk orain bizi duguna. Beste herrialdeetara alde egin behar izan zuten hainbatek, eta han hartu zituzten.\nUrrats bat egin nahi duzue gorrotoaren aurka.\nK.K.: Ez dut ulertzen errefuxiatuak gorroto dituen jendea. Dena den, jende askok ulertu nahi du gertatzen ari dena. Pertsonak gara, eta arazoak dituen jendeari laguntzen saiatu behar dugu.\nNola ospatuko dituzue festak?\nH.A.: Alaitasun handiz. Baina, hori bai, gogoan izango ditugu hemen egon ezin diren guztiak; mugak pasatu ezinda dagoen jendea, eta kanpalekuetan daudenak. Haiei ahotsa emango diegu, eta ahalik eta ondoen pasatu.]]> https://www.berria.eus/paperekoa/1736/034/001/2016-07-02/jaialdi_handien_itzalpean.htm Sat, 02 Jul 2016 00:00:00 +0200 Ihintza Elustondo https://www.berria.eus/paperekoa/1736/034/001/2016-07-02/jaialdi_handien_itzalpean.htm\nAtzo amaitu zen Bermeoko Jazzber jaialdia (Bizkaia), Night Dreamers euskal boskotearen kontzertuarekin. Baina, datozen egunetan, beste hainbat jaialdi abiatuko dituzte. Haien artean, Tolosako Tolosand Blues (Gipuzkoa), Gasteizko Jazz Zaharrean, Bergarako Berumuga (Gipuzkoa), Goierriko Jazzaldia (Gipuzkoa) eta Burlatako Blues Festival (Nafarroa). Horiez gain, udazkenean Murajazz egingo dute, IruÃ±ean, Baluarten.\nOstegunean hasi zen Tolosako blues jaialdia, eta igandean amaituko da. Gaur, David Philips Erresuma Batuko instrumentu anitzeko musikariak kontzertua emango du, 13:00etan, Lopez Mendizabal plazan. Dr. Swinguez hirukotearen txanda izango da arratsaldean; Solana 4 tabernan ariko dira, 19:00etan. 22:00etan, berriz, plaza berrian Shakura S'aida bokalista estatubatuarraren eta White Towels blues taldearen emanaldiak entzun ahal izango dira.\nBihar beste bi kontzertu izango dira. Dr. Swinguez ariko da berriro, Saikin 2 tabernan, 13:30ean. Eta, 20:00etan, Elkano Browning Cream taldeak emango du zuzenekoa, Txurrerian. Mikel Azpiroz pianista eta organista donostiarrak, Franck Mantegari bateria jotzaile paristarrak eta Dave Wilkinson gitarrista britainiarrak osatzen dute taldea.\nAsteartean hasi zuten Gasteizko Alde Zaharreko Jazz Jaialdia, eta bihar izango dira hurrengo emanaldiak: 12:30ean, Jon CaÃ±averas, Alfonso Junguitu eta Pais Acebedo musikariak ariko dira, Jango tabernan; 13:30ean, Jazz Son Five taldeak emango du kontzertua, Bakan tabernan; 19:30ean, Tobaco Road Gasteizko taldea ariko da, Erdizka tabernan; eta, 21:00etan, Blue Jam, Elorza tabernan.\nAsteartean, Fermin Muguruzaren Nola? dokumentala emango dute, 19:00etan, OtuÃ±o aretoan. 20:00etan, Steps Ahead Tribute Band ariko da, Gora Projecten. 21:30ean, berriz, Cosmosoul entzun ahalko da, Parral tabernan.\nOstiralera bitartean jarraituko du jaialdiak. Besteak beste, Artium museoan Rs. Faktor ariko da, eta, Falerina Lorategian, Euskal Herriko Azkaiter Pelox Trio hirukotea.\nAtzo abiatu zuten Bergarako Berumuga jaialdia, El Twanguero gitarrista valentziar ezagunaren (Herrialde Katalanak) kontzertuarekin. Uztailaren 22ra bitartean, ostiralero emanaldi bat antolatu dute. Guztiak Espoloian izango dira, 22:00etan.\nUztailaren 8an, Julian Maeso Organ Trio ariko da. Hammond organoaren maisua da Maeso, azken urteetan ospe handia lortutakoa. Kantu berrietan blues-rock, country, funk eta jazz doinuak entzun daitezke, betiere haren ahots sendoa nabarmentzen dela.\nUztailaren 15ean, NES igoko da oholtzara, Nesrine Belmokh lider duela. Abeslari eta biolontxelo jotzaile frantses-aljeriarra da, eta estilo batetik bestera igaroko da bere taldearekin: bluesetik jazzera, soul musikara eta frantses kantuetara.\nUztailaren 22an izango da azken kontzertua: Broken Brothers Brass Band IruÃ±eko taldearena. Funkez, gospelez eta jazz modernoz kutsatuak daude taldearen interpretazio indartsuak, eta garrantzi ikaragarria du inprobisazio kolektiboak.\nEgun gutxi barru emango diote hasiera Goierriko Jazzaldiari. Asteazkenean hasi, eta larunbatean amaituko da. Azken ekitaldietan bezala, Araman eta Ordizian (Gipuzkoa) izango dira kontzertuak.\nJaialdiaren filosofiari eutsiz, aurreneko egunean bertako musikari gazteen txanda izango da. 19:30ean, Barrena Big Band —Ordiziako Musika Eskolako ikaslez osaturiko taldea— ariko da, Ordiziako Plaza Nagusian. Hurrengo egunean, berriz, jazzaren historiari begiratu bat egingo diote Angel Manriquerekin, Ordiziako Sugaar tabernan, 22:00etan.\nOstiralean bi kontzertu izango dira: 19:30ean, Gipuzkoako Tutti Frutti Jazz Project boskotea entzun ahalko da Ordiziako Plaza Nagusian, eta, 23:00etan, Nevermind Donostiako taldea ariko da herri bereko D'elikatuz zentroan. Azken horiek proiektu berria aurkeztuko dute: Tree Sustrai Barik. Hirukotea Julen Izarrak (saxoa) Jorge Abadiasek (gitarra) eta Hasier Oleagak (bateria) osatzen dute.\nLarunbatean, Aramako parkea hartuko du musikak: 18:00etan, The Machetazo talde gaztea entzun ahalko da, eta, 19:30ean, kritika ezin hobeak jasotzen ari den Noa Lur Quartet. 21:00etan, berriz, jazz afaria egingo dute Aramako Plaza Nagusian. Gauean, beste bi saio izango dira Ordiziako Barrena parkean: FMA Trio ariko da 23:00etan, eta David Pastor eta Nu Roots 00:00etan.\nBURLATA BLUES FESTIVAL\nOraindik denbora pixka bat falta bada ere, prestatu dute Burlatako musika beltzaren jaialdiko egitaraua. Uztailaren 29tik abuztuaren 7ra bitartean egingo dute, eta kontzertu guztiak udal parkean izango dira, doan.\nLehen egunean, Big Mama eta Tolof Martinez bikotea ariko da, eta, haien ostean, Boo Boo Davis musikari estatubatuarra. Hurrengo egunean, 22:30ean, Erin Corine eta Jose Luis Pardo ariko dira, eta, haien ostean, MoreLand eta Arbuckle Ameriketako Estatu Batuetako taldea. Azken horiek beste emanaldi bat egingo dute, uztailaren 31n, igandean, 13:00etan.\nAbuztuaren 5ean —ostirala— jarraituko du jaialdiak. Animal Blues ariko da 19:30ean, musika afro-amerikarraren bueltan bildutako laukotea. 22:30ean, Bizkaiko Los Brazos hirukoteak emango du kontzertua. Haien atzetik, Chris Bergson konpositorearen taldea igoko da oholtzara.\nAbuztuaren 6an, larunbatean, Lara Monroe eta Lazy Daisy Band ariko da, 22:30ean. Hura amaitutakoan, T.J. Jazz kantariak emango du kontzertua, 00:00etan, eta, hurrengo egunean, beste zuzeneko bat egingo du, 13:00etan. Emakume estatubatuarrak jazz doinu klasikoen bertsioak taularatuko ditu.]]> https://www.berria.eus/paperekoa/1856/024/001/2016-07-01/marrazki_bat_klarion_pixka_bat_soilik_da.htm Fri, 01 Jul 2016 00:00:00 +0200 Ihintza Elustondo https://www.berria.eus/paperekoa/1856/024/001/2016-07-01/marrazki_bat_klarion_pixka_bat_soilik_da.htm H28 aldizkari satirikoko kide eta BERRIAko kazetariak bere egin zituen Patxi Huarte Zaldieroa-ren hitz horiek, EHUko udako ikastaroetan atzo emandako hitzaldian. «Egiten duguna oso gauza ahula da, baina, era berean, oso indartsua».\nDenborarekin «ausardia eta indarra» hartuz joan dira, eta espazio bat irabazi dute. Baita «liberazio guneak» ere. Baina badute kezka bat buruan. «Nor dago beste aldean?». Irakurtzen ote den aldizkaria, beti dute kezka hori.]]> https://www.berria.eus/paperekoa/1845/032/001/2016-06-29/bakardadeak_beldurtzen_nau.htm Wed, 29 Jun 2016 00:00:00 +0200 Ihintza Elustondo https://www.berria.eus/paperekoa/1845/032/001/2016-06-29/bakardadeak_beldurtzen_nau.htm Pedaleando por los refugiados (Errefuxiatuen alde pedalei eragiten) egitasmoaren sortzailea ere bada: 4.000 kilometro egingo ditu bizikletaz, Atenastik Stockholmeraino. Hainbat errefuxiatuk Europara iristeko oinez egiten duten ibilbide bera da. Aurrez, Kiosen (Grezia) eta Calaisen (Frantzia) egona da, boluntario lanetan.\nBizikleta bat hartu, eta 4.000 kilometro egingo dituzu errefuxiatuen alde. Ez da udarako planik ohikoena.\nNi bizi naizen lekuan, Aranguren ibarrean, Nafarroan hartu diren errefuxiatu gehien hartu dira. Denbora bat bada errealitatea ikusten dudala eta sentsibilizazio hori gertutik bizi dudala. Gainera, apirilean, Kiosera joan nintzen GKE batekin, eta esperientzia horrekin askoz gehiago enpatizatu nuen. Haiekin hitz egin nuen, lagunak egin nituen, eta frustratuta, haserretuta itzuli nintzen. Orduan, ahal nuena egiten hasi nintzen; zerbait egin nahi nuen haien egoera ikusarazteko: bozgorailu txiki bat izan, beste erakusleiho bat, haien istorioak hemengo jendearengana hurbiltzeko. Informazio faltagatik edo ezjakintasunagatik, ez direlako kontziente gertatzen ari denaz.\nOraindik ez dago kontzientziarik gizartean?\nOraindik jende asko dago desinformatuta. Albistegiak ikusten ditugu, baina, askotan, oharkabean pasatzen dira. Egunero gertatzen den zerbait ikusten dugunean, normalizatu egiten dugu: normalizatu egiten dugu Iraken ehun pertsona hiltzen direnean atentatu batean, normalizatu egiten dugu Europan barrena milioi bat errefuxiatu oinez ibiltzea. Kezkatzeari uzten diogu, nolabait, ez digulako eragiten. Gu lasai gaudelako gure etxean. Kontzientzia falta da, eta egunero gertatzen den gauza batek ez dio albiste izateari uzten.\nErrefuxiatuek Europara iristeko egiten duten ibilbide bera egingo duzu. Zerbait sinbolikoa, ezta?\nHelburua haien azalean jartzea da. Horregatik daramat bizikleta, haiek erabiltzen duten garraio antzekoa da. Oinez joaten dira, eta bagaje guztia eramaten dute gainean. Nahiz eta uste dudan ezingo dudala haiek egiten duten ibilbide bera egin, gutxienez herrialde berberetatik igaroko naiz.\nZenbat denbora emango duzu ibilbide horretan?\nBihar eta etzi, elkarrizketak egingo ditut errefuxiatuen kanpaleku batean, Kiosen ezagutu nuen lagun palestinar batekin. Uztailaren 1ean abiatuko naiz Mazedoniara, eta abuztuaren 16rako Stockholmen egotea da asmoa.\nZenbat kilometro egingo dituzu egunean?\nEgunean, ehun inguru, 45 egunean edo. Baina ez dut ezer antolatu; egin ahala ikusiko dut.\nBereziki prestatu zara?\nGutxien prestatu naizen urtea da azken urte askoan. 500 kilometro inguru egin ditut joan den urtetik. Bizikletaz zoazenean, erritmoa suabeagoa da, baina lehen egunak pisutsuagoak izango dira.\nHelburua errefuxiatuen egoera ikusaraztea da. Nola egingo duzu hori?\nBlog bat sortu dut horretarako: pedaleandoporlosrefugiados.es. Errefuxiatuen istorioak jasoko ditut, eta GKEekin kolaborazioa sustatu ere bai.\nHorrela masa bat izateari utziko diotela esan izan duzu.\nHori da. Ia beti daukagun arazoa da ez ditugula pertsonak tratatzen; etorkinak, errefuxiatuak, frantsesak tratatzen ditugu, eta etiketa horien atzean pertsonak daudela ahazten dugu. Nik uste dut pertsonak ezagutzen ditugunean, haien arazoak ezagutzen ditugunean eta identifikatzen garenean sentsibilizatzen garela gehien.\nAtzo iritsi zinen Atenasera. Zer itxaropen dituzu?\nEz dakit nola erantzungo duten nire hankek, nolakoa izango den klima, nolako arazoekin topo egingo dudan Serbian eta Mazedonian, segurua izango ote den edo ez, aterpea aurkitzeko nola ibiliko naizen, jatekoa... Bakarrik joateak halako proiektu pertsonal batean gehiago barneratzen laguntzen dit, baina, aldi berean, uste dut pixka bat gogorra izango dela ez partekatzea izango ditudan emozioak eta ezagutuko dudan ibilbidea. Bakardadeak beldurtzen nau gehien, proiektuak duen emozioarengatik.\nNafarroako suhiltzaileekin ere elkartuko zara.\nKanpalekuz kanpaleku ari dira lanean, eraitsi egiten dituztelako egun batetik bestera. Hori salatu egin behar da: 00:04an sartzen dira hondeamakinekin, errefuxiatuei esaten diete gauzak hartu eta alde egiteko, eta 00:08an ez da existitzen ezer han. Suhiltzaileek hilabeteak daramatzate lanean, eta lehen eskutik kontatuko didate zein den hango egoera.]]> https://www.berria.eus/paperekoa/1736/035/001/2016-06-28/inoiz_baino_freskoago.htm Tue, 28 Jun 2016 00:00:00 +0200 Ihintza Elustondo https://www.berria.eus/paperekoa/1736/035/001/2016-06-28/inoiz_baino_freskoago.htm Bat izenburupean, eta jaio berri da bigarrena: The Legacy (Gaztelupeko Hotsak); euskaraz, herentzia esan nahi du. «Musikari gisa mundu honetan utzi behar dugun herentzia da diskoa. Hori hor geldituko da ja», dio Artetak. Aurrekoan bezala, jazz estiloari eutsi diote oraingoan ere. Bi urte igaro dira lehen esperientzia hartatik, eta hori nabaritu egiten da emaitzan, haren esanetan. «Gehiago ezagutzen dugu elkar, interakzio handiagoa dago. Konposizio aldetik ere eman dugu aurrerapauso bat: kantak garatuagoak dira, melodia gehiago dute, musika idatzi gehiago dago...». Musikariaren iritziz, aurreko lana baino «freskoagoa» da oraingo hau.\nInstrumentala da diskoa. Artetak konposatu ditu abesti guztiak —My Romance izan ezik—, eta saxo tenorra jotzeaz arduratu da. IruÃ±eko Pablo Sarasate goi mailako musika kontserbatorioan hasi zituen ikasketak, eta, egun, irakasle da han. Harekin batera aritu dira Luis Gimenez (gitarra), Satxa Soriazu (pianoa), Kike Arza (kontrabaxua) eta Juanma Urriza (bateria). Gitarra jotzailea izan ezik, gainontzeko guztiak aurreko diskoko musikari berberak dira. Abesti batzuetan instrumentu batzuk entzuten dira, eta, besteetan, beste batzuk. Artetaren arabera, modu natural batean lortu dute «aniztasuna»: «Musikak eskatzen duenaren arabera, batak edo besteak jotzen du».\nKantu bat, istorio bat\nKantu bakoitzean istorio bat jaso dute. «Konposatu nituenean banituen buruan ideia jakin batzuk, kanta bakoitza zein bidetatik bideratu nahi nuen. Oso argi nuen haietako bakoitzak istorio bat kontatuko zuela: hasiera bat, garapen bat eta ildo luze bat izango zituela. Eta nik uste dut hori lortu dugula». Artetaren iritziz, eragin handia izan du etxean entzuten duen musikak: gaur egungo New Yorkeko musikari gazteak, batez ere. Besteak beste, Mark Turner eta Ben Wendel daude autore horien artean. «Azkenean ezinezkoa da zuk normalean entzuten duzun musikarekiko zerbait oso ezberdina egitea».\nAldaketa handiak daude abesti batetik bestera: erritmo lasaiak eta biziak tartekatzen dira, etengabe atmosfera ezberdinak sortuz. Baina kontraste horiek, pieza batetik bestera ez ezik, haien barrenean ere gauzatzen dira. Horregatik, abesti nahiko luzeak atera zaizkie: ia hamar minutu irauten du luzeenak.\nBaina badira hogei segundoren bueltan irauten duten beste hiru pieza. «Ez dakit abestiak diren, egia esan. Korte oso-oso motzak dira. Beste kantak oso luzeak direnez, ideia ona iruditu zitzaigun horrelako batzuk sartzea kanta luzeen artean. Entzulearen belarria freskatzeko, nolabait». Bestalde, entzulea estudio barrura eramateko ere baliatu dituzte doinu horiek. «Korte horiek ez ziren aurrez adostu. Satxa pianista berotzen ari zenean grabatzeko botoiari eman genion 15 segundoz, eta hori zuzenean diskora joan da, adibidez. Nik uste dut badela modu bat entzulea diskoa grabatu zen momentu hartara bertara eramatekoa».\nHark konposatu ez duen abesti bakarra My Romance da, Richard Rodgersen klasikoa. «Oso gustuko dudan kanta da, gure lagun Mauro Urriza omendu asmo duena». Pianista nafar «oso famatua eta oso maitea» izan zen hura, eta iaz hil zen. «Hari eskainitako kanta da. Bere azken diskoan jotzen zuen azken kanta da».]]> https://www.berria.eus/paperekoa/1845/040/001/2016-06-24/euskararentzat_ez_da_mehatxu_aniztasuna.htm Fri, 24 Jun 2016 00:00:00 +0200 Ihintza Elustondo https://www.berria.eus/paperekoa/1845/040/001/2016-06-24/euskararentzat_ez_da_mehatxu_aniztasuna.htm Auzokoak dokumentala sortu dute gaiaren inguruan sentsibilizazioa sustatzeko. IÃ±aki Alforja iruindarrak zuzendu du.\nNorbaiti gaztelaniaz egiten badiozu, erabaki duzu pertsona horrek ez dakiela euskaraz. Euskaldunok etengabe erabakitzen dugu testuinguruaren arabera, janzkeraren arabera, azalaren kolorearen arabera... Oso estresagarria da. Egunean ez dakit zenbat aldiz erabaki behar dugu zein hizkuntzatan egin lehen hitza. Eskoletan dauden beltzak oso euskaldunak izango dira helduak direnean, eta inork ez die egingo euskaraz. Oso frustragarria izan behar du. Errespetuagatik, askoz hobe da lehen hitza euskaraz egitea.]]> https://www.berria.eus/paperekoa/1849/022/001/2016-06-22/ametsak_gailentzen_direnean.htm Wed, 22 Jun 2016 00:00:00 +0200 Ihintza Elustondo https://www.berria.eus/paperekoa/1849/022/001/2016-06-22/ametsak_gailentzen_direnean.htm Uda gau bateko ametsa antzezlana estreinatu zuten, eta ezkontzako gonbidatuen rola bete zuten ikusleek sorpresa batekin baino gehiagorekin topo egin zuten hiru ordu iraun zuen ikuskizunean. Uztailaren 24ra bitartean, gauero taularatuko dute, astelehenetan izan ezik, 21:00etan.\n20:45erako, zain zegoen jendea parkearen kanpoko aldean. Urduri. Sarrera guztiak salduta daudela jakiteak eragindako jakin-minaz. Aulki bana eman zieten atean, tolesgarria, hara eta hona mugitzeko. Izan ere, ikuskizun ibiltaria da: 11 agertoki ditu, eta haietako bakoitzean ekitaldi bat antzeztuko dute. Otarra bat ere banatu zieten, bi pertsonaren artean partekatzeko. Ezkontzako afaria zetorren barruan: bihotz formako ogia, plater exotikoak... Bitartean, zerbitzariak hara eta hona zebiltzan, koktelak, ardo kopak nahiz koloretako patatak zerbitzatzen. Haien artean, aurpegi ezagunak zeuden: Josean Bengoetxea, Mikel Laskurain, Ramon Agirre... Luisa Lopez Telleriak diseinatua da afaria, Basque Culinary Centerrekin lankidetzan.\nAfaria amaitutakoan hasi zen zeremonia. «Demetrio, ezkondu nahi duzu Hermiarekin?». Eta baiezkoa haren erantzuna. «Hermia, ezkondu nahi duzu Demetriorekin?». Eta zalantza. Beste pertsona bat agertu zen orduan, eta Hermiak harekin ihes egitea erabaki zuen. «Hermia goxoa da, eta nik badaukat pastel horretatik zerbait, baina pertsonaia guztiak momentu batean esnatu egiten dira, eta hori interesgarria da», zioen Aitziber Garmendiak, Hermiaren rola jokatzen duen aktoreak. «Denok daukagu indarkeriatik eta maitasunetik. Zuritik beltzera aldatzen gara etengabe. Denok daukagu zerbait eromen horretatik, eta horretaz hitz egiten du obrak», erantsi zuen Gorka Otxoak, Demetrioren rola interpretatzen duenak.\nBasoan barrena galdu ziren maitale eroak, ametsak gauzatzea posible dela sinetsita, errealitateari ihesi. Eta haien atzetik abiatu ziren ikusle guztiak, kuriositatez, zer gertatuko zen jakin nahian. Ibilbidea argitzeko, bonbila bana banatu zieten, eta bidean, hainbat pertsonaiarekin topo egin zuten: maitagarriekin, pertsonaia fantastikoekin... Istorio guztietan bezala, bazterrak nahastea gustuko duenik ere bazen tartean. Lore magiko bat hartu, eta lo zeudenei haren tantak botatzen hasi zen iratxoa, bihurri. Esnatzean, ikusten zuten lehen pertsonarekin maitemintzen ziren pozoinduak: baita begien parean asto bat baldin bazuten ere. «Maitasuna eta arrazoia ez datoz beti bat», esan zuen pertsonaietako batek.\nBasoko mundu magikoa\nOihanean gordea zegoen mundu magikoa deskubrituz zihoazen apurka-apurka ibiltariak: Easo abesbatza entzuten zen urrunean, Jon Maiak gidatutako dantzariak agertu ziren bidean, IÃ±aki Salvadorrek zuzendutako musikariak... Tartean, zurrumurruak entzuten ziren: sorpresa bakoitza albokoari komentatu nahian ari zen publikoa. Pauso bat aurrena, eta gero bestea, basoan murgildu ziren, errealitatea eta ametsak bereiztea zaila bilakatu zen gune horretan.\n400 urte bete dira aurten Shakespeare hil zela, eta Donostia 2016k urtemuga hori aprobetxatu du haren komedia ezagunenetako bat euskarara ekartzeko. Antolatzaileen arabera, lehen aldia da Shakespeareren obra bat halako dimentsioetan eta euskaraz egiten dena. Atzoko estreinaldia euskaraz egin zuten, eta Otxoa eta Garmendiaren esanetan, «ohore» bat da halako ikuskizun batean parte hartzea. Patxo Telleriak landu ditu antzezlanaren euskarazko eta gaztelerazko moldaketak, eta, klasiko bat izan arren, gaurko arazoetara egokitu du gidoia: ezkontza zibila da, homosexualitatearen gaia ageri da... Testua ere hurbila izan dadin ahalegindu da, bertso forma zaharretatik aldenduz.\nBadu berrikuntza bat egokitzapenak: Kristinaenea pertsonaia moduan ageri da. Naiara Arnedok antzezten du, eta parkera ongietorria egiten die ikusleei. Harekin batera, laguntzaile batzuk arituko dira publikoari argibideak ematen: noiz eseri, noiz jaiki, nora joan... Jantzi ikusgarriak ditu basoko zaindariak, beste pertsonaia askok bezala. Tutti Thursbergek diseinatu ditu, eta Ikerne Jimenez arduratu da eszenografiaz.\nGainera, metaantzerkia dago; hau da, antzerkiaren barruan antzerkia. Hasieran zerbitzari rola jokatuko duten lau pertsonaia Uda gau bateko ametsa antzezlaneko aktore bilakatuko dira gero: Jose Ramon Soroiz, Ramon Agirre, Josean Bengoetxea eta Mikel Laskurain. Seriotik gutxi izango du haiek sortu nahi duten obrak; esandako hitz bakoitzarekin, umoreari bide bat zabalduko diote.\nAntolatzaileen esanetan, kultur hiriburutzaren programazioko ekitaldi nagusietako bat da antzezlana. Eguraldiak laguntzen badu, 30 emanaldi egingo dituzte, eta sarrera guztiak salduta daude dagoeneko —7.500 inguru dira—. Zuzendariak «pozik» agertu ziren obrak sortu duen ikusminarekin: «Lehen itxaropena bete da; orain, guk eman behar dugu maila», zioen Fernando Bernuesek. IÃ±aki Rikarteren arabera, antolaketa aldetik lan handia eskatzen duen ikuskizuna da. «Uda gau bateko ametsa-ren bertsio asko daude, baina hau ibiltaria da; gauez, aire zabalean, afari bat dago... Logistikoki oso konplexua da; abentura handi bat».\nGustura atera ziren ikusleak lehen saiotik. «Harrituta». Ez zelako antzezlan arrunt bat ikusi zutena. Askotariko sentsazioak biltzen dituen bidaia bat baizik. Fantasia eta errealitatea parez pare jarri ziren une batez, eta ikusi zuten posible dela borroka horretan ametsak gailentzea. Udako gau batez bada ere.]]> https://www.berria.eus/paperekoa/1736/042/001/2016-06-18/erromesentzat_ostaturik_ez.htm Sat, 18 Jun 2016 00:00:00 +0200 Ihintza Elustondo https://www.berria.eus/paperekoa/1736/042/001/2016-06-18/erromesentzat_ostaturik_ez.htm\nOrotara, kalkulatzen dute 6.000 eta 7.000 erromes inguru iritsiko direla udan Donostiara; kultur hiriburutzaren harira, ez baitute aurreko urteetatik jaitsierarik espero. Horien artean, batzuek beren kabuz bilatuko dute ostatua: «Badago jendea nahiago duena pentsio bat edo hotel bat hartzea». Baina, aurreikuspenen arabera, 4.000 lagun inguruk joko dute elkartearen zerbitzuetara. Eta ez dute izango haiei non ostatu eman. «Hiru institutu behintzat badaude ibilbidetik gertu, eta badirudi inork ezin digula lokala utzi bi hilabeterako».\nImazek zer gertatuko den iragarri du: «4.000 pertsona egongo dira udan Donostiako kaleetan lotan. Pentsio bat ez dute 120 euro ordainduko, eta, uztailean eta abuztuan, ez duzu hori baino merkeago ezer aurkituko». Bestela, bideari jarraitu beharko diote Orioraino (Gipuzkoa), eta, horretarako, hamasei kilometro gehiago egin behar dituzte. «Hondartzan geldituko dira, edo diputazioko arkupean; ahal duten lekuan. Bestela, etxera edo bide frantsesa egitera joango dira, garestiago ateratzen zaielako Donejakue bidea egitea Karibera joatea baino».\nImaz udan gerta daitekeenak kezkatzen badu ere, aurretik datorren kontu bat dela azaldu du. Jakintza ikastolan 60 plaza zituzten, eta soilik uztailean eta abuztuan ziren erabilgarriak. Gainontzeko urte guztian iristen ziren erromesek beren kabuz moldatu behar izaten zuten. Gainera, 60 plaza gutxiegi dira, elkartearen arabera, egun batzuetan 30 baina beste batzuetan ehun lagun iristen direlako. Kasu horietan, lurrean lo egitea eskaintzen zieten, bestela ostaturik gabe gelditzen zirelako. Askotan, onartu egiten zuten erromesek aukera hori, «leher eginda» iristen zirelako, beste zerbaiten bila hasteko indarrik gabe.\nEgun jendetsuenetan, 40 lagun inguruk lo egin zuten lurrean, eta haietako askok, korridoreetan. Gainera, ur berorik ez zen iristen denentzat. «Egoera jasangaitza zen. Gure lana eskertu egiten zuten, baina eskaintzen genizkien baliabideak penagarriak ziren. Zer irudi ematen dugu horrela?».\nUrte asko dira elkartea egoera hori salatzen ari dela. «Hau tragedia bat da». 30 bat gutun bidali dizkiete udalari, Eusko Jaurlaritzari, foru aldundiari, gotzainari... «Baina mundu guztiak beste aldera begiratzen du. Udalak, diputaziora jotzeko; diputazioak, Eusko Jaurlaritzara, eta hark, gotzainarengana... Nik esaten dut guztiok bilera bat egin behar dugula, eta erabaki bat hartu arte inor ez dela aulkitik jaikiko».\nBoluntarioak aski ez\nElkarteko boluntarioek behar guztiak bete ezin dituztela iritzita, Imazek uste du ekimen pribatua sustatu behar dela. Beharrezkotzat jotzen du urte osoan erabilgarri egongo den gune bat, 40 plazakoa. «Politena litzakete norbait ausartzea aterpetxe bat muntatzera, gure estilora, zerbait xumea eginda». Gutxienez sei pertsonari proposatu die aukera hori Imazek: lokalak bilatu dizkie, planteatu die 40 lagunentzat izango dela, eta 40.000-50.000 euroko inbertsioa egin behar dela hasieran. Baina erantzun guztiak ezezkoak izan dira. «Gutxienez, zazpi hilabetez egunero lan egin behar duzu, eta 13:00etan hasi eta hurrengo eguneko 10:00etan amaitzen duzu. Familia eredu oso definitua izan behar duzu horretarako, eta jendea beldurtu egiten da». Eskaintza hipotetiko hori behin-behineko instalazioekin osatzea da elkartearen asmoa.\n2009an, Herritar Merezimenduaren domina eskuratu zuen elkarteak, bere lanaren aitorpen gisa. Baina Imaz ez dago konforme. Horren ordez, benetako soluzio bat nahi du. Gainera, amorrua ematen dio Donejakue bidea turismoa erakartzeko eta publizitaterako erabiltzeak. «Honek gainezka egingo du. IruÃ±ean gertatu zen duela urte batzuk. Udaletxean jarri ziren erromesak, bat eginda, eta hemen gauza bera gertatuko da. Elizara edo beste nonbaitera joango dira, eta joan daitezela, neu izango naiz lehena hara bidaliko dituena».]]> https://www.berria.eus/paperekoa/1872/043/004/2016-06-18/joareen_hotsari_segika.htm Sat, 18 Jun 2016 00:00:00 +0200 Ihintza Elustondo https://www.berria.eus/paperekoa/1872/043/004/2016-06-18/joareen_hotsari_segika.htm\n2002an antolatu zuten lehen aldiz jaia, euskal kultura pertsonaia jakin baten bitartez goratu nahian. IruÃ±eko Txantrea auzoan izan zen lehen aldi hura, eta, ordutik, hainbat lekutan egin dute: Nafarroako Irunberri, Atarrabia, Lizarra eta Berriozar herrietan; Araban, berriz, Laudion eta Gasteizen... Gaur, 15. aldiz egingo dute, Arangurengo Joaldunek antolatuta.\n2014ko azaroan Irulegi euskara taldeak eman zituen ikastaro batzuetatik sortu zen Arangurengo Joaldunak taldea, bizilagunen ekimenez. Egun, ibarreko Mutiloa, Labio eta Aranguren herrietako joaldunek osatzen dute.\nEuskal Herri osoko jendeak parte hartuko du goizeko kalejiran: Bizkaitik, Nafarroako Erriberatik, Arabatik, Gipuzkoako kostaldetik eta Iparraldetik-eta joango dira joaldunak Mutiloara. Kolorez betetako emanaldia izango da, eta, oro har, ehun joaldun inguruk parte hartuko dute. 11:00etan hasiko da desfilea, eta kalez kale ibiliko dira. Euskal Herri guztiko joaldunak ezagutzeko aukera ematea da xedea.\nBi zutabetan antolatuko dira partaideak, haietako bakoitzean 50 lagun jarrita. Baina herriko alde zaharrean sartzean, zutabe bakar batean elkartuko dira guztiak. Kalejira gaitero eta trikitilariek girotuko dute, eta, haren amaieran, Arangurengo dantzarien emanaldia izango da. Adin ezberdinetako hiru taldek parte hartuko dute: gazteenek Iribasko ingurutxoa dantzatuko dute; zaharragoek, arin-arina, eta helduenek, Baxenabarre dantza.\nBazkaria eta musika\nHorren ostean, herri bazkaria izango da. 13:00etan hasiko da, eta, hara joan nahi izanez gero, txartelak erosi behar dira Multivera tabernan, 12 euroren truke. Entsaladak, mokaduak, eltzekariak, postrea, kafea eta kopa sartzen dira menuan.\nArratsaldean, musikaren txanda izango da. Urko Milagro kantautoreak saio bat egingo du 16:30ean. 18:00etatik aurrera, berriz, beste lau kontzertu izango dira, estilo askotakoak: Gerok, Lur-J, Skarmentu eta RPVko Iosu eta Satelite.\nGainera, txosna zabalik egongo da egun osoan.\nEuskal Herriko Joaldunen Festa\nGaur, egun osoan, Mutiloan (Nafarroa).]]> https://www.berria.eus/paperekoa/1968/023/001/2016-06-17/dantzaz_taldea_nazioarteko_eta_bertako_kideekin_batera_ariko_da.htm Fri, 17 Jun 2016 00:00:00 +0200 Ihintza Elustondo https://www.berria.eus/paperekoa/1968/023/001/2016-06-17/dantzaz_taldea_nazioarteko_eta_bertako_kideekin_batera_ariko_da.htm\nBatetik, bertako koreografoen alde egin dute apustu —bertakotzat jotzen dituzte hemen bizi direnak, bertan jaio ez arren; bai eta hemen jaio eta kanpoan bizi direnak ere—. Euskal Herriko sorkuntzari ikusgarritasuna eman nahi diote, eta taldearen eta bertako sorkuntzaren arteko harremanak estutu ere bai. Horretarako, urtean sei koreograforentzako egonaldiak antolatuko dituzte, astebete iraungo dutenak. Laborategi gisa funtzionatuko dute, eta, denbora tarte horretan, 15-20 minutuko pieza irekiak sortu beharko dituzte dantzariekin. Sortzaile horiek binaka bilduta aurkeztuko dituzte emaitzak, Errenterian, Donostian, Bilbon eta Miarritzen (Lapurdi). Honako hauek dira atal horretan lankide izango dituzten bazkideak: Dantzagunea, Donostia Kultura, Tabakalera, Azkuna Zentroa eta Malandain Ballet Biarritz.\nBeste sei egonaldi ere antolatuko dituzte, atzerriko koreografoentzat. Horiek egonaldi luzeagoak egingo dituzte: bi, hiru edo lau astekoak. Hemengo sortzaileek ez bezala, atzerrikoek pieza itxiak sortu beharko dituzte, 10-15 minutukoak, eta gero bira batean erakutsiko dituzte. Obrak «joan-etorriko bidea» egitea da asmoa, Saenz de Ugarteren arabera; hau da, hemen nahiz koreografoaren herrialdean aurkeztea emaitza, eta baita Europan barrena ere.\nAtzerriko bost bazkide\nOraingoz, bost herrialderekin egin dituzte akordioak, bi motatakoak: batetik, Frantziako Les Synodales-Sens eta Alemaniako Internationales Solo-Taz Theater jaialdietan Dantzaz saria banatuko dute, eta sari hori eskuratzen duenak parte hartuko du egonaldietan; bestetik, Italiako Piamonte in Vivo, Herbehereetako Korzo eta Britainia Handiko DanceBase erakundeekin sinatu dituzte hitzarmenak. Horrela, bi aldeek adostutako koreografo bat etorriko da urtero Errenteriara. Itxi gabeko hainbat hitzarmen ere badituzte oraindik: Kanadarekin harremanetan daude —seigarren atzerriko egonaldia adosten ari dira—, eta Euskal Herriko hainbat aukera lantzen ari dira.\nAzken urteetan konpainiak hartu duen bidean beste pauso bat da lan ildoan egin duten aldaketa. Izan ere, zuzendaritza artistikoak etengabe gonbidatu izan ditu atzerriko koreografoak sormen prozesuetarako. 2013tik 2015era bitartean, 66 sorkuntza ekoizpen egin zituen konpainiak, eta haietako 29, koreografo gonbidatuekin. Jatorri askotako sortzaileek parte hartu zuten egonaldietan: Australia, Belgika, Israel, Norvegia, Italia, Suedia, Herbehereak, Frantzia...\nAtzerriko sortzaileekin harremanetan izateaz gain, Euskal Herriko koreografo gehienekin ere lankidetzan aritu izan da Dantzaz. 2013an, Atalak egitasmoaren bidez, bertako koreografoei konpainiarekin egonaldiak egiteko aukera eskaintzen hasi ziren, eta sorkuntza lan horiek jendaurrean aurkezten ere bai. 2013. eta 2016. urteen artean, 11 koreografok egin zuten sorkuntzarako egonaldia konpainiarekin. Besteak beste, Igor Calongek, Asier Zabaletak, Jon Mayak, Olatz de Andresek...]]> https://www.berria.eus/paperekoa/1736/032/001/2016-06-15/bitarte_hutsa_ala_betea.htm Wed, 15 Jun 2016 00:00:00 +0200 Ihintza Elustondo https://www.berria.eus/paperekoa/1736/032/001/2016-06-15/bitarte_hutsa_ala_betea.htm Hutsartea (Maiatz). «Liburuaren hasierako hazia ezinegon horiek izan baldin baziren ere, gerora denbora galduaren inguruko azterketan gorpuzten joan da».\nHutsarte bat hartzen saiatu, eta hutsarteez hausnartu du azkenean. «Bizitzan zehar norbanako bakoitzak izan ditzakeen parentesi horien inguruan hausnartu nahi izan dut. Bitarte horiek hutsak ala beteak diren jarri nahi izan dut mahai gainean». Kazetaria da lanbidez Mutiozabal, eta bigarren lana du Hutsartea. 2013an Gorren dantzalekua kaleratu zuen, eta, hartan, existentzialismoa izan zen landutako gai nagusia. Lan berrian ere gai horrek bere lekua duen arren, ez luke esango haren jarraipen «zuzen» bat denik.\nHasieran, liburu bat eta bestea «oso ezberdinak» iruditzen zitzaizkion. «Erabat konbentzituta nengoen, nahiz eta Hutsartea laneko atalen batean-edo existentzialismoaren arrastoa nabarmena zen». Baina azken asteetan, elkarrizketa eta aurkezpen saioetan konturatu da barruan daraman «ezinegon edo itolarri» horrek asko duela existentziaren gaiarekin. Bizitza bera zer den, eta gizakiaren egitekoa zein den, behin baino gehiagotan ageri diren gaiak dira. «Onartu egin behar ditugu gizarteak horren barneratuta dituen ereduak ala bakoitzak bere bidea bilatu behar du? 'Hil arte bizi', dio esaerak. Gauza da bizitzan hartutako erabaki guztiek ez dutela emaitza bera: batzuk hutsak dira, eta besteak beteak. Eta hori norberak atera behar duen ondorioa da».\nBost ataletan banatuta dago liburua. Eta atariko eta amaierako poema bana ditu. «Atal bakoitza tematikoa da, behintzat horretan saiatu naiz, eta guztiek denbora galduaren eta bitarte hutsaren gai nagusiari erantzuten diote». Baina atal bakoitzak bere testuingurua eta atmosfera ditu. «Batzuk politikoagoak dira, besteak onirikoagoak, existentzialagoak, sormen prozesuari buruzkoak...».\nBost gai, bost atal\nGeografia zartatuak atalak urteak ihesean, erbestean, atxilo edo errefuxiatu pasatu dituztenen barne sentipenari erreparatzen dio. Ametsen itsasaldia, berriz, lo edo esna egiten diren ametsez ari da. «Ametsen itsasoa ez da beti barea, eta askotan desio horiek egia bilakatzeko olatuak nahiz korronteak gainditu behar dira. Eta, batzuetan, ez da lortzen».\nNostalgia, damua eta oroitzapenak dira Amnesia izeneko erlojua atalaren gai nagusiak. «Badirudi atzean geratutako oro beti izan zela hobea. Nire zalantza da ez ote dugun distortsionatuta ikusten, eta ez ote genukeen hobe aurrera begiratzea». Mihia huelgan isiltasunari buruz ari da: «Isilik geratze horri buruz, zerk bultzatzen gaituen horretara». Eta atalik «pertsonalena» da Eklipse bat nire ordenagailuan. «Idazle ibilbidean izan ditudan gorabeheren inguruan hausnartu dut, betiere ukitu sarkastiko batekin. Bertan iradokitzen dut ez dudala poesia gehiago idatziko, eta ez dakidala liburu berri hau idazten pasatu dudan denbora guztiak zerbaitetarako balio izan duen».]]> https://www.berria.eus/paperekoa/1845/040/001/2016-06-15/arrantza_desagertzear_da_edo_jada_desagertu_da.htm Wed, 15 Jun 2016 00:00:00 +0200 Ihintza Elustondo https://www.berria.eus/paperekoa/1845/040/001/2016-06-15/arrantza_desagertzear_da_edo_jada_desagertu_da.htm\nLehen, arrantza portua zen, eta, orain, kirol portua da. Nik hori ez dut gaizki ikusten, baina niri gustatzen ez zaidana da jabegoan oinarritutako portu bat egin dutela. Ez da justua batzuentzako bakarrik gordetzea. Nik uste dut erabiltzaileen portu bat izan beharko lukeela. Erabilera oso eskasa da, eta, beste era batera antolatuta, nik uste dut jende gehiagok izango lukeela erabiltzeko aukera.]]> https://www.berria.eus/paperekoa/1841/032/001/2016-06-11/etorriko_zenaren_abisua.htm Sat, 11 Jun 2016 00:00:00 +0200 Ihintza Elustondo https://www.berria.eus/paperekoa/1841/032/001/2016-06-11/etorriko_zenaren_abisua.htm Emigratzaileak eta iheslariak erakusketa. «Etorriko zenaren abisu bat da hau». Uztailaren 30era arte dago ikusgai, Zarauzko Photomuseumen, Gipuzkoan.\nEsperientzia handikoa da Raso bere ogibidean. Euskal Herriko Unibertsitatean ikasi zuen kazetaritza, baina atzerrian lan egin izan du, batez ere: Ekialde Hurbilean, Berlinen... Ceutan igarotako denboraldian —ia urtebete Melillan igaro zuen—, migratzaileen egoeraren lekuko izan zen, eta droga trafikoa eta jihadismoa ere gertutik bizi izan zituen. Besteak beste, El Mundo, El País eta The New York Times egunkarientzat lan egin du, eta hainbat sari jasotakoa da. Bizkaiko industriaren beherakadaren inguruko bi liburu ere kaleratuak ditu.\nPhotomuseumen sartu orduko, atentzioa ematen du paretan jarrita dagoen marrazki batek. Afrika dago batetik, hilkutxa pila batekin. Erdian, itsasoa: arrainak, txalupak, eta, hemen ere, hildakoak. Bestaldean, berriz, Europara iristea lortu duten iheslariak, laguntzen ari zaizkien boluntarioei eskerrak ematen. Eskola, sukaldea eta beste daude alde horretan, bestean sumatu ere egiten ez direnak. Eta mezu bat dago behealdean: «Lagundu».\nIsaac Mapaco du izena marrazkiaren egileak. Kamerundarra da, eta, 2010eko Eguberrietan, harrera etxe batean zela, bere bizipenen inguruko marrazki bat egiteko eskatu, eta hori atera zitzaion. Raso harrera etxe horretan erreportaje bat egiten ari zen, eta, hura ikustean, «erabat hunkitu» zen. «Eguneroko bizimodua tragedia moduan bizi duen artista baten lan duina da».\nGatazka bera, baina bi atal\nMapacoren istorioak ematen dio sarrera erakusketari. Eta, gainontzekoa, bi ataletan bereizita dago. Leku berean egindako argazkiak dira guztiak, baina gai ezberdinak lantzen dituzte. Lehenak Bizitzaren eta heriotzaren itsasartea izena du, eta bizirik irautea batzuetan zein nekeza den islatzen du. Haien artean, bada argazki bat El Mundo egunkarian publikatu zena, eta Espainian fotokazetaritza arloan bigarren saria eskuratu zuena.\nErrefuxiatu siriar bat ageri da, haur jaioberri bat eskuetan duela. Polizia du parez pare, eta hura mehatxatzen ari da, alde egiten ez badu haurra eskaileretatik behera botako duela adieraziz. Bien artean, beste haur bat dago, 5 urte ingurukoa; ahoa zabalik, oihuka. «Oso zaila izan zen niretzat argazki hori ateratzea. Nola prestatzen zara horrelako gauza baterako? Izoztuta gelditzen zara, geldi-geldirik. Ondo amaitu zen, baina gaizki amaitu izan balitz... Berriemaile izanda, pentsatzen dut prestatu egiten zarela, baina badaude egoera batzuk ohitu ezin zarenak».\nBigarren atala, berriz, honela deitzen da: Bizitza karga astuna da Europako hegoaldeko mugan. Zama astunak bizkarrean dituela ageri da jendea, bizitza ere astun bilakatu zaiela. Denetarik dago haien artean: agure itsuak zein emakume gazteak. «Gauza bat da tiroketa bat ikustea, armatuta dauden batzuk armatutako beste batzuen kontra, ideologia bat dela eta. Baina ez da hori kasua; hauek bizitza hobe bat nahi dute».\nArgazki gehienak komunikabideetan publikatutakoak dira, eta, Rasoren arabera, batak bestearen ondoan hartzen du zentzua. «Film bateko zatiak bezala dira: denen artean istorio bat kontatzen dute». Baina argazkiz osatutako bi atal horiek gutxi irudituta, Ceutan bildutako materiala ere sartu du erakusketan. Txalupak, arraunak, olio botilekin egindako flotagailuak, bizitzarik salbatzen ez duten txalekoak... «Horiek ere istorio bat kontatzen dute».\nArgazkilariaren lanak muga bat du, Rasoren iritziz. «Argazkilariaren lana gizartearen irakurketa hasten den lekuan amaitzen da». Horregatik jarri ditu benetako objektuak; nolabait, argazkiek kontatu ezin dutena publikoarengana hurbiltzeko. «Gauza bat da irudi bat ikustea egunkari batean, eta beste gauza bat da txalupa horretan pertsonak joan direla esatea, eta jakitea haietako batzuk hor hil direla».\nObjektu horietako batzuk, txalekoak eta arraunak, beltzez margotuta daude. «Zer egiten du pertsona beltz batek, gauean, itsasoan, txaleko beltz batekin, eta, askotan, beltzez jantzita?». Ez du erantzun galdera Rasok.]]> https://www.berria.eus/paperekoa/1872/043/005/2016-06-11/historiaurrean_bezala.htm Sat, 11 Jun 2016 00:00:00 +0200 Ihintza Elustondo https://www.berria.eus/paperekoa/1872/043/005/2016-06-11/historiaurrean_bezala.htm\nOlinpiadak dira eguneko jarduera nagusia. Hirugarren aldiz egingo dituzte Historiaurreko Olinpiadak, 11:00etan hasita. Zestoako zein Euskal Herriko kuadrillek parte har dezakete; partaideek 16 urtetik gora izatea da arau bakarra. Historiaurreko bizimoduarekin lotura estua duten kirol probak egin beharko dituzte, lau eta sei kideko taldeetan. Izen ematea doakoa da, eta sari ugari izango dira partaideentzat. Irekiera ekitaldirako Hiru Probak ikuskizuna prestatu du Zestoako Interpretazio Eskolak.\nPlan lasaiagorik ere izango da goizean. 11:00etatik 14:00etara, Sastarrain ibarrean paseoan ibiltzeko aukera egongo da, pottoka eta zaldien gainean. Hala, parte hartzaileek historiaurreko gizakiek hain ondo ezagutu zuten ingurua zeharkatuko dute.\n13:00etan, berriz, herri bazkaria egingo dute. Herriko plazan parrila bat jarriko dute, gaur egungo euskal produktuekin, eta Eusko Labeldun hainbat jaki dastatu ahal izango dira.\nGainera, aurten, lehen aldiz, Gazteen Olinpiadak antolatu dituzte. Helduek goizean egingo duten moduan, 12 eta 16 urte bitarteko gazteek ere kirol probetan parte hartzeko aukera izango dute arratsaldean, 17:00etatik aurrera. Etorkizun motz batean, horiek izango dira Zestoako Historiaurreko Olinpiar Jokoetan parte hartuko dutenak, eta entrenamendu moduan oso ondo etorriko zaie olinpiar joko gazte horietan parte hartzea. Egunean bertan izena emateko aukera egongo da, herriko plazan, eta sariak ere izango dira.\nOrdu berean, Ekainberri kanpoko zelaian, Irrien Lagunak taldeko pertsonaiek ingurua alaituko dute, ikuskizun baten bidez. Lagun taldeak Ekaingo familia ezagutuko du, eta elkarrekin abestera eta dantzatzera animatuko dira.\nHorren ostean, merienda banatuko dute, herriko plazan, txarangaz alaituta. Herri bazkarian eta arratsaldeko meriendan bildutako diru irabaziak Gipuzkoako Elikagaien Bankurako izango dira.\nHorrez gain, historiaurreko gastronomian oinarritutako pintxoak dastatu ahalko dira herriko tabernetan, egun osoan.\nBihar, egun osoan, Zestoan (Gipuzkoa).]]> https://www.berria.eus/paperekoa/1757/027/001/2016-06-10/heriotzaz_harago_dagoen_bizitza.htm Fri, 10 Jun 2016 00:00:00 +0200 Ihintza Elustondo https://www.berria.eus/paperekoa/1757/027/001/2016-06-10/heriotzaz_harago_dagoen_bizitza.htm\nOrdu eta erdi inguruko saioak izango dira, «bakarrak eta errepikaezinak». 15-20 minutuko lau atal izango dituzte saioek, bakoitza biktima batentzat. Eta haietako bakoitza artista batek zuzenduko du. Lau artista hauek dute ardura hori: Joxan Goikoetxeak, Mireia Gabilondok, Teresa Calok eta IÃ±aki Salvadorrek. Ekitaldi bakoitzerako pieza bana sortuko dute; hau da, bakoitzak hiru. Obra guztiak bata bestearen artean independenteak izango dira.\nBestalde, IÃ±aki Salvador musikaria Eugenio Olaziregiren inguruan ari da pieza prestatzen. Gutxi aurreratu dute obrari buruz: aktore bat egongo dela, eta Salvador bera ariko dela musikari lanetan. ETAk hil zuen Olaziregi, 1997an.\nJulian IbaÃ±ez de Opacua psikologo eta psikoterapeutak ere parte hartu du egitasmoan. Gai «delikatua» denez, behar zenean hor egotea izan da haren rola.\nBiktimak hautatzerakoan, Eusko Jaurlaritzak egindako Euskal kasuan izandako bizitzeko eskubidearen aurkako urraketen argazkiak, herriz herri. Donostia 1960-2010 dokumentua erabili dute. Urte horietan 131 hildako eragin zituen indarkeriak Donostian, eta horietako hamalau aukeratu dituzte. ETAk, beste talde batzuek eta Espainiako estatuko segurtasun indarrek eragindako biktimak daude tartean.]]> https://www.berria.eus/paperekoa/1832/038/001/2016-06-10/laranja_osoa_edo_bi_zati.htm Fri, 10 Jun 2016 00:00:00 +0200 Ihintza Elustondo https://www.berria.eus/paperekoa/1832/038/001/2016-06-10/laranja_osoa_edo_bi_zati.htm Kaixomaitia.eus webguneak egindako harreman afektiboen inguruko inkestan.\n2016ko otsailaren 12an jarri zuen abian galdeketa Kaixomaitia.eus-ek, Aztiker soziologia ikergunearekin elkarlanean, eta atzo eman zituzten argitara emaitzak. 73 galdera egin zituzten, hiru hizkuntzatan: euskaraz, gaztelaniaz eta frantsesez. 1.500 pertsonak bete zituzten galdera guztiak, eta horietatik 200 bat kanpoan utzi zituzten, arrazoi bat ala beste, ikerketaren hobe beharrez. Hego Euskal Herrian bizi diren 18 eta 64 urte bitarteko euskaldunek -inkesta euskaraz bete zutenek edo euskaradunak direla esan zutenek- parte hartu zuten. Aldiz, beste profiletako nahikoa inkesta jaso ez zituztenez, unibertsotik kanpo geratu ziren 65 urte edo gehiagoko herritarrak, euskara menderatzen ez dutenak eta Ipar Euskal Herriko biztanleak.\nErantzun horiek interpretatzeko, aditutzat dituzten elkarte eta norbanakoekin jarri dira harremanetan: Euskal Herriko Bilgune Feministak, Gehitu elkarteak, Harremanak.eus webguneak eta genero eta maskulinitatean aholkulari Mikel Otxotorena Fernandezek egin dituzte balorazioak. IÃ±igo Arandia ikerketaren koordinatzaileak eta Kaixomaitia.eus-en sortzaileak ikerketaren balorazio «oso positiboa» egin du. Haren arabera, «interes handia» pizten du gaiak norbanakoen eta eragileen artean, eta «oso erraz» lortu dute jendearen parte hartzea sustatzea.\nEmaitzei begira jarrita, Bilgune Feministak oso argi ikusi du maitasuna testuinguruak baldintzatutako eraikuntza soziokultural bat dela. «Matematikak ikasten ditugun bezala, maitatzen eta harremanak izaten ere ikasi egiten dugu, oso modu inkontzientean», dio Zufiak. Horregatik, bizitza binaka antolatzeko joera dagoela uste du, bestelako alternatibak baztertuz. Galdetuen erdiek baino gehiagok bikote harreman itxia dute, eta horien artean %70ek bost urte barru pertsona horrekin jarraituko dutela uste dute. Bikoterik ez dutenen artean, %67ri gustatuko litzaieke etorkizunean harreman itxi bat izatea, eta soilik %7k ez dute bikoterik izan nahi. «Geroz eta indibidualizatuago dagoen jendarte batean bakardadeari aurre egiteko formula magikoa da bikote harreman bat osatzea, eta hori da zorionerako bidetzat aurkezten dena. Aldiz, bakarrik egotea bikotea ez edukitzearekin lotzen da, eta, gainera, estigma bat da», zehaztu du Zufiak. Gutxiengoa dira harreman irekiak dituztenak (%7), eta, haien artean, gehienak gizon homosexualen artekoak dira.\nHarremanak landu beharra\nGaldetuen artean, %83k dute bere burua heterosexualtzat, %8,9k homosexualtzat, %6,4k bisexualtzat eta %1,1ek ez dute beren burua aurreko sailkapenetan kokatzen. Zufiaren iritziz, ororen gainetik kokatzen den maitasun goren bat dago: bikote heterosexual batean ematen den pasiozko maitasuna eta familia nuklear bat osatzera bideratuta dagoena. Eta horren pean geratzen dira beste maitasun mota asko: esaterako, elkartasuna, lagunen artekoa, bizilagunen artekoa... «Desiraren eta sexualitatearen hierarkizazioa egiten da. Harreman heterosexualak normatibizatuta daude, eta beste formula guztiak, izan harreman homosexualak, lesbianak, prostituzioa, transexualitatea... estigmatizatuta eta baztertuta daude».\nOro har, euskaldunek zoriontsu direla diote, maila afektiboan: batez beste, 6,9ko notarekin. Bikotekidearekiko maitasuna ere oso ontzat jotzen dute: 8,5eko notarekin. «Ikusten da bikote harremanak zoriontasuna ematen duela», Arandiaren iritziz. Baina, harreman sexualez galdetzean, behera egiten du zoriontasun mailak: 5,8ko nota jarri diote. Arandiaren iritziz, horrek gauza bat argi uzten du: «Ez ditugu behar bezala lantzen harreman sexual-afektiboak».\nZufia ez du gogobetetzen 6,9ko notak. «10a izan beharko luke. Harreman zoriontsuak eta betetzen gaituztenak behar ditugu». Kontraesan batzuk aurkitu ditu datuetan. «Gehiengoak etorkizunean bikote itxia izan nahi du, baina ezkonduak dira zoriontasun maila baxuena dutenak». Gazteak dira zoriontsuenak, eta horretan maitasun erromantikoaren ereduak eragin zuzena duela dio: «Maitasun erromantikoak gazte eder eta lirainak bultzatzen ditu, eta pasiozko harremanak. Eredu hori ez da irisgarria adin batetik gorakoentzat». Adinak gora egin ahala, behera egiten du zoriontasunak, bai afektiboki eta bai sexualki.\nNahi baino harreman sexual gutxiago dituzte galdetuek. Astean behin edo bitan dituzte gehienek, baina astean hirutan edo gehiagotan izan nahi lituzkete. Gizon eta emakumeen artean ez dago alde handirik desioari dagokionez. «Aurreiritziekin jokatzen da, eta beti pentsatzen da gizonek sexu behar gehiago dutela. Mito horrekin apurtzen dute datuek», adierazi du Arandiak. Baina masturbazioaren kasuan, nahiko nabarmena da aldea. Galdetutako gizonen %96 masturbatzen dira: %80 astero eta %15 egunero. Emakumezkoen kasuan, berriz, %87 masturbatzen dira: %45 astero eta %3 egunero. Horren inguruan, Harremanak.eus-eko kideekin gogoeta bat egin zuen Arandiak: «Beharbada emakumeek gehiago lotzen dituzte sexu harremanak bikotearekin, eta ez norbanakoarekin».\nTabu bat izan daitekeen arren, nabarmena da bikotetik kanpo desio sexuala egon ohi dela. Hamarretik bederatzik sentitu du noizbait bikotekidea ez den beste norbaitekiko desio sexuala, eta galdetutakoen %42k izan ditu noizbait bikotetik kanpoko pertsona batekin harreman sexualak, bikotearekin adostu gabe. «Afektiboki ondo gaude, baina sexualki falta zaigun horren ondorio da besteekiko desio sexual hori», Arandiaren arabera. Elkarrekin hitz egin ondoren, bikotekideak beste norbaitekin harreman sexualak izatea onartuko luketenak %40 dira, baina nahi hori erreprimitu egiten da, «autozentsurak» eraginda.\nDesiotik praktikara, jauzia\nFantasiaren eta praktikaren artean jauzi handia dago. «Gure ustez, harreman afektiboetan dauden arau inplizitu horiek oso errotuta daude, eta horrek gure praktika guztiz baldintzatzen du. Horrek konpromisoa esklusibotasun sexualaren arabera neurtzera garamatza, eta gure desira horiek guztiak pertsona bakar batekin, etxe batean, ohe batean, eta, ahal bada, harreman heterosexual baten baitan bilatzera. Eta, gure ustez, konpromisoa beste gauza askorekin lotuta doa; askoz konplexuagoa da», azaldu du Zufiak. Komunikazio faltari ere erreparatu dio. «Zelan komunikatzen gara gure harremanetan? Ikusi dugu hor sekulako erronka dagoela. Gehiengoak jakin nahi du bere bikotea desleiala izan ote den noizbait [%73], baina gehiengoak ez du galdetzen [%65]». Gainera, %39 izango litzateke desleial bikoteak ezer jakingo ez lukeela ziurtatuz gero. «Hor behar ditugu tresnak zintzotasun bat garatzeko».\nInternet tresna on bat dela uste du gehiengo batek harremanak bilatzeko (%89), baina ez da hainbeste erabiltzen (%34). Ez erabiltzeko arrazoi nagusia lotsa da, eta ez erabiltzeko hautua egiten dutenen gehiengoa emakumeak dira. Zufiaren arabera, emakumeek espazio publikoan duten ziurtasunik ezaren ondorio da hori. Gainera, adinean aurrera egin ahala, gehiago erabiltzen da, eta baita harreman homosexual eta bisexualak bilatzeko ere, heterosexualak baino gehiago. Zufiaren iritziz, «espazio publikoak horretarako erraztasunik ematen ez dielako» talde horietako kideei.\nHoriez gain, beste datu pila bat bildu dituzte ikerketan, eta modu irekian jarriko dituzte Kaixomaitia.eus webgunean, nahi duenak erabil, kritikatu eta gogoetarako erabil ditzan. Gogoeta sustatzea baita inkestaren helburu nagusia.]]> https://www.berria.eus/paperekoa/1845/040/001/2016-06-10/defendatzea_zeure_burua_maitatzea_da.htm Fri, 10 Jun 2016 00:00:00 +0200 Ihintza Elustondo https://www.berria.eus/paperekoa/1845/040/001/2016-06-10/defendatzea_zeure_burua_maitatzea_da.htm\nEz, horregatik ez, behintzat [barrez]. Non bizi naizen eta emakume zuria naizela kontuan izanda, zer egingo didate? Ezer ez. Posizio pribilegiatu bat dut, eta, atzetik, babesten nauen talde bat. Mehatxatzen nautenean, publizitatea besterik ez didate egiten. Ez dizut esango atsegina denik egunero irainak eta mehatxuak jasotzea, eta ez dut normalizatzen. Hasieran, gehiago eragiten zidan, baina konturatu naiz ez dutela inongo botererik. Norbaitek hil nahi banau, ez dit Twitter bidez esango. Hiltzaileak etxean ditugu, eta gure ondoan lo egiten dute.]]> https://www.berria.eus/albisteak/123745/laranja_erdiaren_ideia_bizi_bizirik.htm Thu, 09 Jun 2016 07:52:56 +0200 Ihintza Elustondo https://www.berria.eus/albisteak/123745/laranja_erdiaren_ideia_bizi_bizirik.htm


Martxan da XXV. Goierriko Enpresa Ekimen Berrien Lehiaketa\nLan eta bizi\nProiektuak aurkezteko epea irailaren 30ean amaituko da\n🍪 Cookie propioak eta hirugarrenenak erabiltzen ditugu zure nabigazio esperientzia hobetzeko, eta zure intereseko publizitate eta edukiak erakusteko helburuarekin. Informazio gehiago Onartu\nZer da EnpresaBIDEA?\nEnpresaBIDEA euskal hedabide digitala da, bertako informazio ekonomiko eta enpresarialean erreferente izan nahi duena, euskaraz. Gehiago jakin nahi duzu?\nHarpidetu egunero gure berri jasotzeko:\nBaldintza legalak onartu behar dituzu.\nEnpresaBIDEA erredakzioa 2022ko ekainaren 06a 18:28\nIazko edizioko sarituak | Argazkia: Goieki\nGaur, dena hobetu daiteke lelopean Goiekik, Goierriko Garapen Agentziak, eskualdeko enpresa ekintzaileen irudia, berrikuntza eta lehiakortasuna sustatu nahi ditu beste urte batez egingo den lehiaketan. XXV. edizioan ere hiru kategoria sarituko dira: Enpresa Proiektu Sortu Berriak, Enpresa barruko Berrikuntza Proiektua eta Ekintzailetza bidezko Gizarteratze Proiektua.\nEman izena EnpresaBIDEA eta zure helbidean jasoko dituzu berrikuntzarekin lotutako historiak. Gainera, soilik harpidedunentzako hainbat abantailaren berri izango duzu\nLehen kategorian, Enpresa Proiektu Sortu Berrien kategorian, urteko proiektu onena sarituko da. Helburu hauek ditu: pertsona ekintzailearen figura ezagutaraztea, balio erantsiko enpresa-proiektu berritzaileak sustatzea, eskualdean enplegua eta aberastasuna sortzen laguntzea eta enpresa berriak sortu eta garatzea. Kategoria hori 2021-2022 ikasturtean negozio ideiari buruzko bideragarritasun-plana egin eta enpresa abian jarri duten pertsona ekintzaileei zuzenduta dago. Irabazleak hainbat onura eta zerbitzuez gain, 6.000 euro + 3.000 euro jasoko ditu.\nBigarren proiektuaren helburua, enpresa barruko berrikuntza proiektuena, alegia, da enpresen ahaleginak saritzea eta aintzatestea, beraiek garatutako ekintzak jendaurrean zabaldu eta berritzeko. Goierriko ETEentzat pentsatuta dago. Proiektu irabazleak 2.000 euro eta zenbait onura eta zerbitzu jasoko ditu.\nLehiaketaren azken kategoriak, urteko gizarteratze-ekimen onena sarituko du. Gizartean baztertuak izateko arriskuan dauden eta laneratzeko zailtasunak dituzten pertsonei zuzenduta dago. Proiekturik onenak 2.000 euroko saria eta enpresa berrien arloak eskainiko dizkion zerbitzuak izango ditu eskura.\nProiektuak aurkezteko izen-ematea irailaren 30era bitarte egongo da zabalik. Aurtengo sari-banaketa berezia izango da, gainera, lehiaketak 25 urte betetzen baititu.\nNor gara Lege informazioa Pribatutasun politika


Ikasle Laguntzaileen topaketa izan da gaur - Zarautz - Zarauzkohitza.eus\nIkasle Laguntzaileen topaketa izan da gaur\nZarauzko Hitza 2016-05-02 16:30\nDBH 3. eta 4. mailako 30 Ikasle Laguntzaile eta 15 eragile elkartu dira gaur kiroldegian.\nZarauzko Udalak urteak daramatza heziketa alorrean programak lantzen. Hezkuntza alorrean, ikastetxeekin elkarlanean, bizikidetza hobetzeko hainbat programa ari dira lantzen. Bide horretan, Bakeola-EDE fundazioa izan da aholkularia.\nAzken bost urtean Ikasle Laguntzaile programa garatu dute Antonianon, La Sallen, Lizardin eta Salbatore Mitxelenan. Horren barruan, eskola bakoitzeko ikasle batzuk formakuntza saioak jaso dituzte, haien lagunei modu sortzailean eta ez biolentoan harremantzen laguntzeko.\nGaur elkartu dira herriko hiru ikastetxeetako DBH 3. eta 4. mailako 30 Ikasle Laguntzaile eta baita 15 eragile ere, besteak beste, udal ordezkariak, teknikariak, irakasleak eta Behatokiko ordezkariak.


Sunita Williams - Wikipedia, entziklopedia askea.\n1Bizitza goiztiarra eta hezkuntza\nExpedition 33 (en) ISS Expedition Commander (en)\n2012ko irailaren 16a - 2012ko azaroaren 16a\n← Gennady Padalka (en) - Kevin A. Ford (en) →\nEuclid (Ohio), 1965eko irailaren 19a (56 urte)\nFlorida Institute of Technology (en) 1995) Master of Science (en) : engineering management (en)\nUnited States Naval Academy (en) 1987) Zientziatan graduatua : zientzia fisiko\nitsas ofiziala, astronauta, atleta, flight engineer (en) eta ingeniaria\nExpedition 14 (en) Expedition 15 (en) Expedition 32 (en) Expedition 33 (en) STS-116 (en) STS-117 (en) Soyuz TMA-05M (en)\nSunita Pandya Lyn Williams (Estatu Batuak, Ohio, 1965eko irailaren 19a) Estatu Batuetako Itsas Armadako ofizial eta astronauta bat da. Bi marka garrantzistu bereganatzeagatik da oso ezaguna. Alde batetik, ibilaldi espazial gehien gauzatu dituen emakumea izan zen bere garaian (7 guztira) eta bestetik, ibilaldi espazial batean igarotako denbora-tarte luzeena eman zuen emakumea izan zen (50 ordu eta 40 minutu). Sunita, 14.Espedizioaren eta 15.Espedizioaren menbru izendatu zuten Espazioko Estazio Internazionalean (ingelesez International Space Station edo ISS). 2012an, 32.Espedizioan ontzigintza-ingeniari bezala aritu zen, eta geroago, komandante bezala aritu zen hurrengo espedizioan. Sunita Williams 2006ko espazio-estazioan zegoen Discovery izeneko transbordadore espazialean bidaiatu zuen eta 29 ordu eman zituen lanean espazioko estaziotik kanpo. Marka berri bat lortu zuen espazioan, 192 egun xahutuz.\nBizitza goiztiarra eta hezkuntza[aldatu | aldatu iturburu kodea]\nSunita Williams Eucliden (Ohio) jaio zen. Bere gurasoak Deepak Pandya neuroanatomista indo-estatubatuarra eta Ursuline Bonnie dira, eta Falmouthen (Massachusetts) bizi dira. Sunita hiru seme-alabetatik gazteena da, izan ere, bere anaia, Jay Thomas lau urte zaharragoa da, eta bere arreba, Dina Annadj, hiru urte zaharragoa. Bere aitaren familia Jhulasanekoa da, Indiako Mehsana en Gujarateko distritukoa. Bere amaren aldeko birramona aldiz, Lešen (Eslovenia) jaio zen eta Ameriketara emigratu zuen bere amarekin hamaika urte zituela. Williams Massachusettseko Needham en Needham institutuan graduatu zen 1983an.\n1987an, zientzia fisikoetan graduatu zen Estatu Batuetako Itsas Akademian (ingelesez United States Naval Academy edo USNA) eta 1995an antolakuntza-ingeniaritzan oinarritutako maisutza bat gauzatu zuen Floridako Teknologia Institutuan.\n1987ko maiatzean, Estatu Batuetako Itsas Armadako (ingelesez: Naval Air Training Command edo NATRACOM) alferez eginkizuna bete zuen. Kostaldeko komandoan 6 hilabetetako esleipen baten ondoren, Oinarrizko Urpeko Ofizial esleipena jaso zuen. Aurrerago, Aireko Ontzi Komandora aurkeztu zen, non ontzi-pilotu izendatu zuten 1989ko uztailean.\nLehen maratoia[aldatu | aldatu iturburu kodea]\n2007ko apirilaren 16an, espazioko lehen maratoian parte hartu zuen. Bostoneko Maratoian parte hartu zuen eta egin beharreko distantzia lau ordu eta hogeita lau minututan burutu zuen. Gainontzeko tripulatzaileek etengabe animatu zuten. Bere ahizpak eta Karen L. Nyberg izeneko bere astronauta kideak, maratoia Lurrean gauzatu zuten, eta Williamsek bere kontrol-misioaren aurrerapenen eguneratzeak jasotzen zituen. Urte bat beranduago, Bostongo maratoian parte hartu zuen berriro ere.\nMichael J.Williams izeneko polizia federal batekin dago ezkonduta Sunita. Hogei urtez egon dira ezkonduta, eta elkarrekin bizi dira Texaseko behe-auzoetan. 2012an, Ahmedabad hiriko haur bat adoptatzeko desioa adierazi zuten. 2007ko irailean, Sunita Indiara joan zen eta bere herrixka izan zen Gujarateko Jhulasan bisitatu zuen. World Gujarati Society-k Sardar Vallabhbhai Patel Vishwa Pratibha sariarekin saritu zuen.\n2007an, American Embassy School izeneko eskolan hitzaldi bat eman zuen eta gero Manmohan Singh ezagutu zuen, garai hartako Indiako Lehen Ministroa.\nIbilaldi espazialak[aldatu | aldatu iturburu kodea]\n2012ko abuztutik aurrera, Sunitak zazpi ibilaldi espazial egin zituen, eta guztien iraunaldia batuz gero, berrogeita hamar ordu eta berrogei minutuko denbora tartea egon da espazioan. Denbora-tarte horrek, espazioko ibiltari trebatuenen zerrendan 9.postua hartzera eraman du. 2012ko abuztuaren 30ean, Nazioarteko Espazio Estaziotik (ingelesez: International Space Station edo ISS) kanpora abiatu zen EVA-18 ontzi estatubatuarra gidatzera Hoshide astronautarekin batera. Hondatuta zegoen Bus Nagusiaren Konmutaziozko Uniatea kendu eta aldatu zuten, eta hortaz aparte estalki termiko bat kokatu zuten egokitzaile nagusi batean.


Curtisera burutzekoa zen martxa atzeratzea erabaki du Oñatiko Herrirak\n2012/09/13 Curtisera burutzekoa zen martxa atzeratzea erabaki du Oñatiko Herrirak\nArratsaldeon guztioi eta mila esker beste behin ere gure deiari erantzun izanagatik\nHerrira mugimenduak datorren irailaren 15an, Oñatitik Curtiseko espetxera prestatuta zuen martxa atzeratzea erabaki du. Martxa Bagoiaz ekimenaren baitan antolatuta zegoen eta Alberto Plazaola presoaren eskubideak aldarrikatzea zuen oinarri nagusitzat. Bagoiaz ekimena, dotrina aplikatu ziotenetik, maiatzetik, lantzen ari da Oñatiko Herrira, tartean hitzaldiak, mozioa udaletxean, eta hainbat elkartasun ekimen landu ditugu. Baina, azken egunetako berrien ondoren (dakizuen moduan, AVTk beste martxa bat deitu du Curtisera egun berdinean), martxaren atzerapena erabakirik arduratsu eta onena dela uste dugu.\nHerrira desiratzen ez zuen eszenatoki baten aurrean egon da. Inolako konfrontaziorik, eta nahi ez genuen argazki bat ekiditeko eta gure integritatea babesteko hartutako neurria da. Giza eskubideak era baketsuan aldarrikatzea da gure asmoa eta inolaz ere ez genuen nahi bi pankartetako eszenatoki bat islatzea. Hori ez da guk bilatzen genuena eta ez diogu argazki hori inori oparituko, are gutxiago hori bilatzen duenari.\nHerrira mugimenduak 197/2006 doktrina aplikatuta daukan Alberto Plazaola herrikidearen eskubideak aldarrikatuko ditu Curtiseko espetxean. Europako Giza Eskubideen Auzitegiak berak errefusatutako neurria da Bizi Osorako Doktrina eta eskubide osoz salatuko dugu datorren asteotan. Martxa berriaren data hurrengo egunetan jakinaraziko dizuegu bai Oñatiko herritarrei, eta baita hedabideei ere.\nArgi eta garbi diogu, Alberto Plazaolaren eskubideak aldarrikatuko ditugu eta horretarako lanean jarraituko dugu Oñatin. Esfortzuak, konpromisoak eta harremanak biderkatuko ditugu egun indarrean dagoen espetxe politika ankerraren amaiera eskatu, giza eskubideen errespetua aldarrikatu eta konponbidea eta bakearen alde indarrak biltzeko.\nHori da gure konpromisoa eta gaur berresten duguna. Horrekin batera, larunbat honetan, euskal herriko beste 60 hiri eta herrietan bezala, Oñatin ere espetxe politika ez gizatiar honek minutu bat bera ere iraun ezin dezakeela salatzeko manifestazioa izango da, 19:30tan plazatik, “Bizi arteko zigorrik ez, minutu bat gehiago ez” lelopean.\nIrakurri duzuna zabaldu dezakezu\tEuropako Parlamentuaren aurrean elkarretaratzea burutuko du Herrirak bihar goizean Bizi osorako espetxe zigorra amaitzeko eskatuz mobilizazioak larunbatean


Quebec: Hizkuntza Lege berriaren inguruko eztabaida sutsua\nQuebec erreferentzia garrantzitsua izan da eta da, euskararen aldeko lan eta ekimenetan ari garen guztiontzat. Gaur egun Euskal Herrian abian den hainbat esperientziak eta egitasmok Quebecen du jatorria: lan-munduan euskara sustatzeko egitasmoak, terminologia eta hiztegigintzako projektuak edo administrazioa euskalduntzeko plangintzak, batzuk aipatzearren. Quebecen aplikatzen ari diren hizkuntza politikaren oinarrian dagoen legea, Frantses Hizkuntzaren Karta da, “101 Legea” bezala ezagutzen...\nEuskal Herrian, izerdi bidez erakutsi ohi dugu askotan euskararekiko atxikimendua: Kilometroetan edo Ibilaldietan, Oinez, urratsez Urrats edo Korrika… Iparraldeko katalanek, aldiz, era original batean erakutsi zuten joan den larunbatean Perpinyàn beren hizkuntzaren aldeko maitasuna: elkarri musu emanez. “2 d’Abril” kolektiboak urtero oroitarazi eta salatzen du 1700. urteko apirilaren 2an, Luis XIV. Erregeak, Espainiar monarkiak Frantziari emandako lurraldeetan katalanaren...\nGaur Alsazian lurralde egitura erabakitzeko erreferenduma aitzakia egokia iruditu zait, iazko udan bertan igaro genuen oporretako astean zehar jasotako hainbat inpresio blogeratzeko. Leku ederra izan eta oso ardo eta jaki onak eskaintzeaz gain, interes berezia nuen bertatik bertara ezagutzeko alsaziar kulturaren egoera. Kasualitateak gainera, Milhüsa/Mulhouse herrira eraman gintuen! “Miluzera goaz” esaten nien lagunei. Herri sarrerako kartelean, Mulhouse frantsesez, Milhüsa...\nDabid Anauten “Hizkuntzaren barrurako atea” liburuaz\nNorbaitek esango baligu “hizkuntzari buruzko liburu bat” irakurri duela, zer pentsatuko genuke? Normalean, euskararen gramatikari edo euskalkiei buruzko liburu bat irakurri duela. Edo euskararen jatorriaren ingurukoa. Agian, buruak beste esparru batera eramango gintuzke eta euskararen egoeraren inguruko libururen bat irudikatuko genuke, hitz potoloekin esanda, soziolinguistikari buruzko bat, alegia. Dabid Anautek, ordea, beste bide bat jorratu du, euskaraz nahikoa gutxi landu den alor bat....\nElkarri eta ahora eman\n(2013-03-15ean BERRIAn argitaratutako artikulua 18. KORRIKA dela eta) Korrikaren lehen kilometroak egin genituen atzo Tolosaldean, Kilometroak korrika batean prestatzen ari garen urte berean, hain zuzen ere. Eman euskara elkarri dio Korrikak eta Ahora! Kilometroek. Helburu bera bietan: euskararen erabilpena sustatzea. Azken hamarkadetan euskarak Tolosaldean, eta bereziki erdaldunagoa zen Tolosan, aurrerapen nabarmena egin badu ere, erabilpenari begira lan handia dugu oraindik ere...\n3 / 5«Aurrekoa2345Hurrengoa»


Gaelen Gabonetako III. Torneoa jokatuko da bihar Harripilan | El Diario Vasco\nTolosa GoierriGaelen Gabonetako III. Torneoa jokatuko da bihar Harripilan\nGaelen Gabonetako III. Torneoa jokatuko da bihar Harripilan\nNÚÑEZ LEGORRETA. Viernes, 29 diciembre 2017, 00:11\nHirugarren urtez Gabonetako Torneoa antolatu du Gipuzkoako Herri Txikietako Areto Futbol elkarteak (Gael), larunbat honetan Harripila kiroldegian. Aurten alebin, infantil eta kadete mailako taldeak jokatuko dute, 15:00etatik aurrera, ordu erdiko partidak izango dira.\nLehenengo alebin mailan Gael, Legorreta eta Leitzako Aurrera taldeak jokatuko dute elkarren aurka. Ondoren, 16:30etik aurrera infantil mailan, Gael, Ibarrako Lauburu eta Leitzako Aurrera taldeak arituko dira eta, 18:00etatik aurrera, kadete mailan Gael, Rioja Team eta Salburua. Amaieran sari banaketa egingo da.\nGaur, Irrien Lagunek 'Irrikula Makula' ikuskizuna eskainiko dute Herri Antzokian, 18:00etan. Sarrerak leihatilan egongo dira gaur salgai hiru eurotan. Gauean, 23:00etan, Legorretako V. Marranita Txapelketa antolatuko da Aldapa Haundi elkartean. Parte har-tzeko hiru euro ordaindu beharko dira.\nAtaun Kirol Elkartea, gomazko paletako nesken txapelketaren garaile Los premios al mejor escaparate, para Koboloi, Errotaundi y Miszelania


URDANETA BERRIRO ERE MINTZAGAI NORTEKO FERROKARRILA IRRATISAIOAN (EUSKARAZ)\nElhuyar fundazioak ekoizten du Norteko ferrokarrila irratsaioa Euskadi Irratian. Guillermo Roa eta Nagore Rementeria esatariek zientzia eta teknologiaren berriak ematen dituzte asteazkenero. Oraingo honetan Urdaneta 500 batzordekidea den Goyo Lekuonari eta EHU-ko irakaslea den Jose Maria Urkiari elkarrizketa egiten diete Andres Urdanetaren inguruan. (Euskaraz egindako elkarrizketa 2008ko otsailaren 20ean)\n"LA CONSTRUCCIÓN NAVAL EN GUIPUZCOA" - Lourdes Odriozola Oyarbideren hitzaldia (gasteleraz)\nLourdes Odriozola Oyarbidek, Historian dokotoreak, "Andres Urdaneta eta bere testuinguru historikoa" hitzaldi-sortaren barnean, "La construcción naval en Gipuzkoa.S.XVI" izenburupean hitzaldia eskaini zuen. Barrena Kultur Etxean eman zen hitzaldia 2008ko martxoaren 13an eta aurkezpena Jose Ramón de Miguelek, Urdanetaren biografoa eta Urdaneta 500 batzordeko kidea, egin zuen.\nLA CONSTRUCCIÓN NAVAL EN GUIPUZCOA. S. XVI\nLOS CONOCIMIENTOS NÁUTICOS EN LA ÉPOCA DE URDANETA - José Ramón de Miguel-en hitzaldia\nJose Ramon de Miguel Bosch-ek, Urdanetaren biografoak , "Andres Urdaneta eta bere testuinguru historikoa" hitzaldi-sortaren barnean, "Los conocimientos náuticos en la época de Urdaneta" izenburupean hitzaldia eskaini zuen. Barrena Kultur Etxean eman zen hitzaldia 2008ko apirilaren 17an eta aurkezpena Ordiziako alkateak, Jose Miguel Santamaria Ezeizak, egin zuen.\nLOS CONOCMIENTOS NÁUTICOS EN LA ÉPOCA DE URDANETA\n"URDANETA ETA BERE GARAIA" LIBURUAREN AURKEZPENA (Euskaraz eta gasteleraz egindako aurkezpena)\nApirilaren 10ean Ordiziako Barrena Kultur Etxean, Jose Ramon de Miguelek idatzitako "Urdaneta eta bere garaia" liburua aurkeztu zen. Ondoko artxiboan aurkezpenaren audioa jaso da, bertan parte hartzen dute: Jose Miguel Santamaria Ezeiza, Ordiziako alkatea, Mikel Aramendi, kazetaria eta liburuaren itzultzailea, eta egile bera.\nJOSE RAMON DE MIGUELEN HITZALDIA ITZULBIDAIAREN 450. URTEURRENAREN HARIRA\n2015eko urriaren 2an Ordiziako Barrena Kultur Etxean Jose Ramon de Miguelek hitzaldia (gasteleraz) eskeini zuen "Urdaneta eta itzulbidaia. 450. urteurrena.1565-2015" zikloaren barruan. ...\n"ESPECIAS Y BACTERIAS" CARLOS PEDROS ALIOS-en HITZALDIA ITZULBIDAIAREN 450. URTEURRENAREN HARIRA\n2015eko urriaren 9an Ordiziako Barrena Kultur Etxean Carlos Pedros Aliosek eskeini zuen hitzaldia “Especies y bacterias:aventura y exploración" , "Urdaneta eta itzulbidaia. 450. urteurrena.1565-2015" zikloaren barruan. Hitzaldiaren audio entzuteko SAKATU HEMEN\n"ALBAOLA. SAN JUAN ITSASONTZIA 1565 " XABIER ALBERDI-ren HITZALDIA ITZULBIDAIAREN 450. URTEURRENAREN HARIRA\n2015eko urriaren 16an Ordiziako Barrena Kultur Etxean Xabier Alberdik eskeini zuen hitzaldia “Albaola.San Juan Itsasontzia.1565" , "Urdaneta eta itzulbidaia. 450. urteurrena.1565-2015" zikloaren barruan. Hitzaldiaren audio entzuteko SAKATU HEMEN\nGUILLERMO ROAREN HITZALDIA ITZULBIDAIAREN 450. URTEURRENAREN HARIRA\n2015eko urriaren 23an Ordiziako Barrena Kultur Etxean Guillermo Roak eskeini zuen hitzaldia ““Munduaren irudia poltsikoan” , "Urdaneta eta itzulbidaia. 450. urteurrena.1565-2015" zikloaren barruan. Hitzaldiaren audio entzuteko SAKATU HEMEN\nRAUL IBAÑEZEN HITZALDIA ITZULBIDAIAREN 450. URTEURRENAREN HARIRA\n2015eko urriaren 30ean Ordiziako Barrena Kultur Etxean Guillermo Roak eskeini zuen hitzaldia “Todo lo que siempre quiso saber sobre los mapas y nunca se atrevió a preguntar” , "Urdaneta eta itzulbidaia. 450. urteurrena.1565-2015" zikloaren barruan. Hitzaldiaren audio entzuteko SAKATU HEMEN


Kulturako murrizketak ez genituzke denon artean estali beharko\n2019ko ekainaren 20a, osteguna | Ordua Euskal Herrian 13:31:53\nMusikari buruzko dokumentalak proiektatzen dira Donostiako Dock of The Bay jaialdian eta datorren urtekoa zortzigarren edizioa izango du. Inoiz ez du erraz eduki, bere burua finantzatzeko sos-emaile pribatuen laguntza izan duelako; orain kremailera jarri diote poltsikoari eta hurrengo edizioa antolatzeko herritarren laguntza eskatu dute.\nErakunde publikoek kulturan murrizketak egin bitartean finantzazio kolektiboa goratuz gero, argazkiko hau izan daiteke etorkizuneko crowdfundinga.\nOhitzen ari gara horrelakoetara eta ez dut uste ona denik. Esplikatu nadin. Ez daukat problemarik Dock of The Bayri laguntzeko, interesatzen zaizkidan beste hainbat mugida laguntzeko poltsikoetan hazka egiteko beldurrik ez daukadan legez. Gertatzen da, apur bat susmagarria bihurtzen ari dela crowdfundinga eskuz, oinez eta belarriz jasotzen ari den txalo zarta orokorra.\nIrailaren 26an atera zen finantzazio kolektiboaren gaia Donostiako Kortxoenea gaztetxean antolatutako Zinemaldi Alternatiboan, Fundación Roboren dokumentalaren ondorengo mahai-inguruan. Anari, Leire Lopez Ziluaga, Jokin Azpiazu eta Giorgio Bassmatti aritu ziren berbetan autoedizioaz eta, horrelakoetan gertatzen den moduan, beste zenbait gairi buruz ere hitz egin zuten, tartean crowdfundinga. Lopezek seinalatu zuen ez dela hitz egiten mota honetako ekimenen atzean dagoen dramaz: desinbertsio publikoa eta kultur arloan lan egiten duen jende askoren prekarietatea.\nEgoera ekonomikoa primeran etortzen ari zaie politikari askori lehen ere gehiegi sustatzen ez zuten kulturaren esparrua jitoan uzteko eta uste dut crowdfundingaren aldeko diskurtsoa inbertsio publikoen lema herritarrei pasa dietela esateko balia dezaketela. Emaitza, botiken berrordainketaren antzeko zerbait kulturan: zergen bidez pagatzen duzuna, gehi zure kabuz finantzatu nahi/ahal duzuna.\nBeraz, bai, lagundu ditzagun diru premian dauden ekimenak, baina goazen perspektiba edukitzera ere: erakundeei uzten badiegu euren betebeharrez ahazten, horrek epe ertain-luzera ekar ditzakeen ondorioak katastrofikoak izan litezke.


Hamargarren aldiz parte-hartze aurrekontuak - Irurtzun - Guaixe.eus\nHamargarren aldiz parte-hartze aurrekontuak\nGuaixe 2020-03-07 10:20\nIrurtzundarrak udaletxe ondoko jolas parkean.\nIrurtzundarrek gaurtik hilaren 15era arte dute aukera proposatutako lau proiektuen artean gogokoenaren alde botoa emateko. Aukeratutako proiektua gauzatzera udalak 35.000 euro bideratuko ditu.\nDagoeneko Irurtzungo etxe guztietara iritsi da parte-hartze aurrekontuen berri ematen duen esku-orria. Eta harekin batera botoa emateko orria ere. Tahona, Ana Mutiloa farmazia, Martirena-Gastearena farmazia, Lorena fruta-denda, Erosle, udaletxea, jubilatuen elkartea edo Pikuxarren dauden kutxetan jaso dira irurtzundarren botoak. Baina e-posta erabiltzeko aukera ere badago, preparirurtzun@gmail.com helbidea hain zuzen ere. Herritarrek aukeratutako proiektua gauzatuko du udalak.\nIrurtzungo Aurrekontu Parte-hartzaileen herritar taldea azaroan abiarazi zuen hamargarren edizioa. 2019an jasotako proposamen eta iradokizunetan oinarrituz, aurre-aukeraketa egin zen eta, azkenik, irurtzundarrei lau proiektu aurkeztu dizkiete, “interesgarrienaren edo beharrezkoenaren aukeratu” dezaten. Taldekideek zenbaketa egin ondoren boto gehien lortzen duen proiektua udalari aurkeztuko diote, aurrekontuetan sar dezan.\nIrurtzundarrek etxean jasotako bozketa-orrien beheko partean proposamenak egiteko aukera eskaintzen duen espazio bat dago. Talde sustatzailearen nahia litzateke botoa emateaz aparte, atal hori ere betea ikustea. “Nork bere kalean edo auzoan dituen gabeziak adieraztea, edo proposamenak egiteko, nahiz eta garrantzi txikiagokoak izan”. Taldekideek jasotakoen berri udalari ematen diote. “Joan den urtean 41 eskaera edo iradokizun egin ziren, horietako gehienak hurrengo hilabetetan burututa, kostu ekonomiko txikia zutelako edo berehala bideragarriak zirelako”. Horregatik, taldetik proposamenak egitera gonbidatu dituzte irurtzundarrak. Baita heldu den urteko parte-hartze aurrekontuetarako proposamenak egitera ere. Zehaztu dutenez, “komenigarria da bideragarritasun minimo bat izatea, eta ahalik eta zehatzena izan daitezen”.\nIrurtzun atseginago egiteko plana\nProiektuak helburu anitz ditu: Irurtzun atseginagoa, berdeagoa, erosoagoa eta oinezkoendako erabilgarriagoa lortzea. Zehazki, ibilgailuek espaloiak errespetatzea izanen du helburu, loreontzi, zutoi, eskudel eta beste hainbat elementu apaingarri jarrita. Horrekin batera, kaleetan dauden bidegurutze batzuetan espaloia eraikiko da errepideraino, oinezkoen segurtasuna bermatzeko. Gainera, proiektuak herrian autoa gutxiago erabiltzeko beharraz kontzientziatzea landuko du.\nEta aurrekoa osagarri, herrian barna hainbat mural apaingarri eginen dira.\nBarraketako esparrua asfaltatu edo hormigoitu\nAzken urteetan herriko festetan barrakak jartzen diren espazio irekiko zoru zati batzuk asfaltatuak daude eta beste batzuetan hormigoi geruza bat dago eta gainerakoan hartxintxarra. Proposatzen dena da zorua berdintzea eta hobetzea. Horrela, aurrera begira, espazio hori erabili ahalko litzateke aparkaleku gisa, festetako barrakak jartzen segitzeko edo espazio irekietarako egokiak liratekeen beste zenbait erabileratako.\nAtakondoako patioan umeendako parkea\nPatioa, jolastokia izateaz aparte, hezkuntza espazioa da eskolarako eta aisialdi gunea herri osorako. Ikasturte hasieratik eskolako patioak bi zabu zahar besterik ez ditu Haur Hezkuntzako 102 ikaslerendako eta, praktikan, herriak parke bat galdu duela esan daiteke. Eskolaren eta herriaren eremu hori berreskuratzeko parke berri bat egitea proposatu da, erabilgarritasun eta segurtasun irizpide jakin batzuen arabera pentsaturik.\nToilekan eta txakurrendako guneak\nProiektuak bi ekintza ditu oinarri: toilekana erabiltzeko kontzientzia zabaltzea eta txakurrek jolasteko guneak egokitzea. Aurreneko kasuan, toilekanak erabiltzeko kanpaina eginen litzateke. Izan ere, prest daude txakurren gorotzak biltzeko puntu horiek. Bigarren jardunbidea litzateke estali gabeko txakurrendako jolasguneak itxiak egokitzea, beste herri batzuetan dauden bezala. Kokaguneak izan litezke: Plazaola ingurua, industrialdea eta igerilekuan baina zehaztu gabe oraindik.


Umore zentzugabea: egoera larrietan bizitzari aurre egiteko jarrera bat - 8/30/2012 - 9/2/2012\nAzala > Jarduerak > Zinema\nEgutegia Hiruhileko agenda Liburutegia Zinema Hitzaldiak Ikastaroak eta lantegiak Kontzertuak Dantza eta antzerkia Familiak Bisitaldi gidatuak Gazteak Ildotik at Zinema\n8/18/2012 - 8/21/2012\nUmore zentzugabea: egoera larrietan bizitzari aurre egiteko jarrera bat\nBerriz. Umore zentzugabea: egoera larrietan bizitzari aurre egiteko jarrera bat\nKomisarioa: Mery Cuesta\nKrisialdi eta tragedia egoeretan, sarrita azaleratu izan da umore zentzugabea horri aurre egiteko umore aldizkarien orrialdeetatik edota zinema pantailetatik. Horren erakusgarri dira gerraondoan sortu ziren umore ekimenak; La Codorniz aldizkariaren ingurukoez ari gara, zehazki, 40etan umorea nola ulertu eta nola egin zabaldu zuen benetako eskola bat izan zena. Ziklo honetako lau pelikulek umore zentzugabearen lau lerroak definitzen dituzte, gerraondoko umoristek finkatutakoaren arabera. Pelikula bakoitzean La Codorniz aldizkariaren kolaboratzaileren batek parte hartu du. Gaur egungo umore jardunak bide beretik dabiltza oraindik ere, abangoardiako umorista talde haren lana belaunaldiz belaunaldi nola igaro den erakutsiz. 1. saioa – Zentzugabea eta isekagarria\nEdgar Neville, 1944 Cult movie aurrendaria eta espainiar estatuko zientzia fikzioaren funtsezko oinarria. Ametsen pasarteak eta haraindiko mamuen etorrera barne hartzen ditu —absurduaren bidean— eta bilbea, berriz, disparatearen eta kostunbrismoaren artean dago. Pelikula bakan eta ikusi beharrekoa. Abuztuaren 18an, larunbata / Abuztuaren 30ean, osteguna\n2. saioa- Norbanakoa sistemaren aurrean VIVA LO IMPOSIBLE\nRafael Gil, 1958\nPelikula honetan 50etako hamarraldiko zineman batere ohikoa ez zen gai bat agertzen da: nola familia batek dena uzteko nahia (lana, nagusia, bulegoa, urritasuna…) egia bihurtu eta zirkuko bizimodu trasumanteari ekiten dion. ¡Viva lo imposible! Norbanakoaren askatasunari egindako omenaldia da eta ikusleari planteatzen dio sistemaren aurka altxatu eta gizarte egiune guztiekin apurtzea badagoela. Zergatik ez? Miguel Mihuraren gidoiarekin eta Gilaren parte hartzearekin.\nAbuztuaren 19an, igandea / Abuztuaren 31n, ostirala\n3. saioa- Surrealismoa eta gertakari paranormalak\nJ. L. Sáez de Heredia, 1945\nAgerpenen eta pertsonaia alegorikoen komedia asmotsua. Gizakiek beren zoritxar guztien errudun egiteaz aspertuta, Patuak benetako kasu bat azaltzen dio ikusleari: bi lagun dira, bat hilda dago eta zenbait egoeratan biziari azaldu eta lagundu egiten dio. Wenceslao Fdez. Flórezen nobela batean oinarritua.\nAbuztuaren 25ean, larunbata / Irailaren 1ean, larunbata\n4. saioa – Logikarik gabe eta zatika HABITACIÓN PARA TRES Antonio Lara "Tono", 1951\nLa Codorniz aldizkariko idazle karismadunetako batek zuzenduriko komedia nahasia, "Guillermo Hotel" antzezlanean oinarritua. Ikustezko eta hitzezko ateraldiz, inkongruentziez eta zentzu-desadostasunez betetako film bat, La Codornizen berezitasuna, eta, zehatzago, "tonerías" deitutakoak, leialtasunez laburbiltzen dituena. Topikoei eraso eginez hankazgora jarritako mundu bat.\nAbuztuaren 26an, igandea / Irailaren 2an, igandea\nEmanaldi aretoan. 20:00etan\nSarrera: 2 € (ziklo osorako txartela: 5 €)\nKide elkartuentzat doan\nBabeslea: Export To Desktop


Energia berriko azpiegitura\nDokumentu honek EBren energia azpiegitura berrietarako TEN-E Gidalerroen Erregelamenduaren berrikuspen bat aurkezten du. TEN-E Erregelamendu berrikusi hori bat dator, hertsiki, Europako Itun Berdearen neutraltasun klimatikoaren helburuekin: energia garbiaren teknologia berriak eta lehendik daudenak sendotzen dituen energia azpiegitura babestea, eta bertan behera uztea erregai fosilen proiektuei emandako babes politikoa eta finantzarioa.\nEuropako Batzordearen erregulazio-inplementazio berriak\nAsteartea, 8 de Otsaila de 2022\nEBren erregulazio-inplementazio berriak otsailaren 7an argitaratu ziren, eta horietan adostasuna egiaztatzeko, merkatua zaintzeko, ez-betetzeen saiakuntzak egiteko eta hirugarrenak entsegu-instalazioetara sartzeko irizpideak ezartzen dira.\nMotor elektrikoen energia-eraginkortasuna bultzatzeko EBren arau berriak\nOsteguna, 29 de Uztaila de 2021\nMotor elektrikoetarako eta abiadura-aldagailuetarako EBren diseinu ekologikoko neurri berriak, 2021eko uztailaren 1ean indarrean sartu zirenak, produktu horien energia-eraginkortasuna hobetzera bideratuta daude EB osoan. CA* indukzio-motorrei aplika dakieke (esaterako, garbigailuetan, aire egokituetan edo bero-ponpetan aurki daitezkeenei); arau berriek eguneratu egiten dute aurreko erregulazioa, 2009koa.\nHiri-mugikortasunerako neurri-sorta: ebaluazioak berretsi du EBko hiri-mugikortasunerako politika egokitu behar dela, klima-helburuak, helburu digitalak eta helburu sozialak erdiesten laguntzeko\nAsteazkena, 3 de Martxoa de 2021\nEbaluazioaren ondorio nagusia izan zen EB hiri-mugikortasunaren arloan egiten ari dena beharrezkoa dela eta, orain, are beharrezkoagoa dela, 2013an Hiri-mugikortasunerako Paketea lantzen hasi zenean baino. Horren arrazoia da hiri-mugikortasunaren arazoen ondorio asko gero eta larriagoak direla gizarterako, ekonomiarako eta ingurumenerako.


'Hemen gaz', herriko negozio txikien jarraipena bermatzeko | Haria | IRRATIA\nOsasun krisiaz gain, koronabirusak krisi ekonomiko bat dakar bere gain. 2008ko krisitik oraindik guztiz errekuperatu ez, eta orain, itxialdi honen ondorioz, komertzio, taberna zein jatetetxe, eta negozio txikiek bete betean sufrituko dute krisi ekonomikoa. Aretxabaletan, egoera horri aurre egiteko eta herriko komertzioen alde, 'Hemen gaz' ekimena jarri dute martxan. Mikel Alberdi 'Hemen gaz'-eko sustatzailearekin hitz egin dugu.\nSara AMATRIAIN|2020/04/20 Eguneratua:\nKoronabirusak eragindako kalteak arintzeko sortu da 'Hemen gaz'.\nAretxabaletako herritarrek babesa erakutsi nahi diete herriko ostalari, denda txiki, eta bestelako autonomoei. Horretarako jarri dute martxan 'Hemen gaz' ekimena. Mikel Alberdi sustatzailearekin hitz egin dugu. Lehen mailako beharrak asetzen dituzten denda batzuk irekita mantendu dira, «zorionez», Alberdiren hitzetan. Hala ere, komertzio gehienen egoera «ez da batere ona» ohartarazi du. Horregatik, «herri komunitate» moduan sortu da 'Hemen gaz': konfinamenduak saltzaile eta kontsumitzaileen artean sortutako «pareta» saihesteko ekimena.\nHorrela, nahiz eta negozioak itxita egon, Hemengaz.eus webgunearen bitartez herritarrak kontsumitzeko aukera dauka. Bizum edo transferentzia bidez egiten dira ordainketak, eta ondoren, denda edo zerbitzuak irekitzen direnean kontsumitu ahal izango da erositako hori. Beraz, modu birtual eta funtzionamendu «sinpleaz» saltzaileek euren komertzioaren eskaintzaz informatzen dute eta herritarrek hemegaz.eus-en bitartez, erosi. Dudak argitzeko ere eskuragarri dago kaixo@hemengaz.eus helbide eletronikoa.\nAlberdik herriko denda hauen «egoera gordina» nabarmendu du. Izan ere, merkatarie ohiko gastuei egin behar diete aurre, diru-sarrerarik gabe. «Horiei aurre egiteko gure asmoa da gutxieneko diru-sarrera batzuk lortzea», aipatu du.\nEkimen hau gutxi ez, eta gainera, #Hemengaz! spota grabatu dute. Naiz Irrain elkarrizketatu ditugun AZ Taldeak antolatu du ekimena, eta Udaletxeak ere eman du babesa. Pasa den apirilaren 15ean grabatu zuten, auzotik auzo.\nArrasateko konfinamendua ederki girotzen ari da 'AZ Gaubelak'\nMireia Olariaga: «Bezeroei lasaitasuna erakustea da gakoetako bat»


Euskaltel Taldeak akordio bat lortu du Orangerekin, eta, horri esker, baldintza hobeak izango ditu eta Espainiako etxe guztietara iritsiko da zuntz optiko bidez\nOrangerekin dituen handizkako akordioak berritu eta hobetu ditu Euskaltel Taldeak\nOrangerekin dituen handizkako akordioak berritzeko kontratua sinatu du Euskaltel Taldeak; horri esker, baldintza hobeak izango ditu, eta aurreko akordioek iraupen luzeagoa izango dute.\nSare finkoan, kontratuak lehengo kostuak murrizten ditu, eta aukera ematen dio Euskalteli etorkizunean Orangerekin egiteko inbertsioak.\nAkordio berriari esker, ikusgarritasun handiagoa izango du Taldeak, eta kostuetan aurreztu egingo du, gainera.\nEuskaltel Taldeak estatu osora hedatzeko duen ibilbide-orriaren oinarriak finkatzen ditu akordioak.\nBilbon, 2019ko abenduaren 13an. Mugikor-sareei eta zuntz optikoari buruzko akordio bat sinatu du Euskaltel Taldeak Orange Españarekin. Akordio horri esker, bezeroei mugikor-teknologia guztia eskaini ahal izango die, eta Orangeren zuntz optikoa hedatua dagoen etxe guztietara iritsi ahal izango da, bere komunikazio-zerbitzu bateratuak eskaintzeko. Euskaltel Taldeak estatu osora berme osoz hedatzeko duen ibilbide-orriaren oinarriak finkatzen ditu akordioak.\nAkordioa 2024ko ekainera arte egongo da indarrean mugikorrean, eta ez du amaiera-datarik izango finkoan. Akordio honen bidez, Euskaltel Taldeak Orangerekin zituen finkoko eta mugikorreko handizkako akordioak berritu eta hobetu egingo dira, Taldeak FTTH sarerik eta mugikorrik aurreratuenak eskuratu ahal izango ditu epe luzera, aurreko akordioen egiturari eutsiko zaie, eta baldintza hobeak eta zerbitzu berritzaileak eskainiko dira.\nGainera, kostuak nabarmen murriztuko dira Euskaltel Taldearentzat. Bolumenean oinarritutako deskontuak hobetuta, Taldeak aurrezkiak lor ditzake, bai sare mugikorretan, bai finkoetan, eredu ekonomiko optimizatuen bidez.\nHala, Euskaltel Taldeak telekomunikazioetako zerbitzu mugikor aurreratuenetarako sarbidea bermatzen die bere bezeroei, kalitatezko mugikor-sare baten bidez, eta ziurtatzen du gai izango dela etorkizunean erabiltzaileei sortzen zaizkien datu mugikorren zerbitzu-behar berriei erantzuteko.\nMugikor-sareari dagokionez, Euskaltel Taldeak eta Orange Españak ibiltaritzako akordio nazionala berritu dute, baldintza hauetan oinarrituta:\n- Iraupena: 2024ko ekainera arte egongo da indarrean akordio berria, hots, aurreko akordioa baino bi urte gehiago. Gainera, aurreko akordioarekin konparatuta, ikusgaitasun handiagoa izango du eta baldintza hobeak.\n- Prezioak: Bolumenaren araberako deskontu handiak jaso dira akordioan; horri esker, asko aurreztuko du Taldeak.\nSare finkoari dagokionez, Euskaltel Taldeak Orange Españaren FTTH azpiegitura erabiltzeko akordioak ere berritu ditu, honela:\n- Estaldura: Orange Españaren FTTH sarea handizkako zerbitzu gisa erabili ahal izango du Taldeak Espainia guztian, eta baldintza hobeekin.\n- Prezioak: Sinatutako hitzarmen berrian deskontu handiak sartu dira; deskontuok aurreko hitzarmeneko baldintzak hobetzen dituzte, eta handitu egiten dira lortutako bezero-kopuruaren arabera.\n- Baterako inbertsioa: Hitzarmenak aukera ematen dio Taldeari Orange Españarekin FTTH etxeetan inbertitzeko. FTTHn egindako baterako inbertsioari esker, Taldeak aurrezkiak lor ditzake, opex/capex eredu ekonomiko malgua sortuz.


Hego Sudango independentzia errealitate bat dela adierazi du Al Bashirrek | Mundua | Berria\nHego Sudango independentzia errealitate bat dela adierazi du Al Bashirrek\nErreferendumaren emaitzak helarazi ditu presidenteak; herritarren %99k babestu dute baiezkoa\n«Hegoaldearen zatiketa errealitate bat da; herritarren %99k egin dute baiezkoaren alde». Omar al Bashir Sudango presidenteak erreferendumaren osteko aurreneko agerraldia egin du, emaitza sostengatuko duela adierazteko: «Emaitza edozein izanda ere onartu egingo dugu; banaketa izan edo batasuna izan». Erreferendumerako Batzordeak otsailaren 7an jakinaraziko ditu behin betiko emaitzak, baina jada aurreratu du herritarren %98,7k bozkatu dutela baiezkoaren alde eta izandako «irregulartasun txikiek» ez dutela emaitza baldintzatuko.\nHego Sudanen hilaren 9a eta 15a bitartean egin zuten independentziarako galdeketa, iparraldearen eta hegoaldearen arteko gerra zibila amaitzea ahalbidetu zuten bake akordioetan hitzartutakoa betez. Uda garaian gauzatuko litzateke autodeterminazioa.\nTunisiako egoera ere hizpide izan du presidenteak; izan ere, azken egunotan gero eta irmoagoak dira haren aurkako kritikak. Al Bashir 1989tik dago agintean, eta oposizioak behin baino gehiagotan salatu du haren errejimena. Herritarrek hare kontra egingo balute, baina, ez lukeela alde egingo adierazi du Al Bashirrek: «Herriak ez gaituela nahi jakitean boterea utzi egingo dugu inork joan gaitezela esan gabe».


Lezoko auzo-konpostaren jarraipen bisita uztaila bukaeran | Lezo.eus\nLezoko auzo-konpostaren jarraipen bisita uztaila bukaeran\nHurrengo bisita uztailaren 28an izango da eta herritarren galderak erantzungo dira bertan.\n2021erako bisiten egutegia jarraituz, datorren asteazkenean, uztailaren 28an, Lezoko konpostaje guneen urteko 5.bisita burutuko da. Ohi bezala, bisitak 09:00etan hasiko dira eta honako hurrenkera jarraituko dute: Altamira, Andreone, Aralar, Arretxene eta Lopene. Bisitek, printzipioz, 45 minutuko iraupena izango dute.\n2020ko kanpainan estreinatutako planteamenduak aurrera jarraitzen du, hau da maiatza eta uztaileko errefortzua. Horrela, 2019an bisitak otsailean, apirilean, ekainean, abuztuan, irailean, urrian eta abenduan egin ziren bitartean, 2020tik aurrera 2 bisita gehitu ziren: maiatzean eta uztailean. Espero bezala, urteko hilik epelenetan jarraipena indartuz, konpostagailuen portaeraren bilakaera nabarmen hobetu zen. Hobekuntza hau martxan dauden konpostagailuen (materia freskoa daukatenak) batez besteko tenperaturetan nabaritu da, 2020an 5ºC altuagoak izan baitziren 2019arekin alderatuta. Indartze hori 2021.urtean zehar jarraitzen du, datuen bilakaerak hobera egingo duela esperoz. Horrela, uztaileko hilabete honetan, 2.indartze bisita egingo da eta 4.a jarraian.\nCOVID-19ak sortutako pandemiaren hasieratik azpimarratu den bezala, udalak lasaitasuna erakutsi baina zuhurtziaz jokatzea eskatzen du. Konpostajearen segurtasuna ez da inoiz zalantzan jarri, beraz, herritarrak berarekin jarraitzera animatu nahi ditugu, beste edozein jardueratan bezalako segurtasun neurriak jarraituz. Era berean, gogoratzen da konpostajearen praktika onak, jarraipena egiteko bisiten maiztasun handiagoarekin batera, oso onuragarriak direla, batez ere, konpostagailuen barruko tenperatura altuen mantentzearen medioz, prozesuaren bukaeran lortzen den konpostaren maila higieniko egokia lortzeko.\nLezoko Udalak, herritar guztiak bisita hauetara etortzea gonbidatzen ditu, bertan, herritarren zalantza guztiak teknikariak erantzungo ditu. Era berean, indarrean dauden osasun neurriak jarraitzeko eskaera egiten da.\nHurrengo bisita irailaren 2an izango da.


Gorakada antzerki konpainiak 'Zuhaitzak landatzen zituen gizona' obra estreinatuko du asteburuan - Durango - Anboto.org\nGorakada antzerki konpainiak 'Zuhaitzak landatzen zituen gizona' obra estreinatuko du asteburuan\nEkaitz Herrera 2021-09-14 16:59\nObra berri horrek zabalduko du Durangoko Kultur Aro zikloaren programazioa. Zapatuan eta domekan eskainiko dituzte emanaldiak, San Agustinen, 18:00etan. Sarrerak eskuragarri daude honezkero.\nEtxean eta etxekoekin. Horrela ekingo diote lanari, Gorakada antzerki taldeak izango baitu Durangoko Kultur Aro zikloa zabaltzeko ohorea (eta ardura). Antzerki konpainia urtarriletik aritu da obra berria prestatzen eta lan horren emaitza asteburu honetan taularatuko du San Agustin Kulturgunean. Konpainiako kide Alex Díaz "oso pozik" dago ikuskizunagaz. Prestatu dutena "istorio txiki eta sinplea" dela dio, baina azpimarratu du kontakizuna "handitu bezala" egiten dela bizi ditugun garaiotan. Antzerki obrak Jean Giono idazle frantsesaren izen bereko obra du oinarri: Zuhaitzak landatzen zituen gizona. Bertan, bakardadean sartuta dauden bi gizonen arteko adiskidantza azaltzen da, testuinguru lez Europaren historiako gorabeherak, bi mundu-gerrak edo kontzientzia ekologikoaren sorrera baliatuta. Fran Lasuen aktorearen berbetan, horrek guztiak giza baloreak aldarrikatzeko balio dezake, istorioan islatuta baitaude "aldaketa klimatikoarekiko sentsibilizazioa eta baloreak". Kemena batetik, eta helburua lortu arte lanean jarraitzeko indarra, bestetik.\nObraren zuzendaria José Carlos García da eta haren esanetara taularatuko dira Fran Lasuen eta Sandra Fernández Agirre aktoreak. Azken bi hauek, gainera, antzerki obraren soinu banda izango dena ere interpretatuko dute, biolontxelo jotzailea baita Fernández de Agirre, eta arrabita jotzen baitu Lasuenek. Eurekin batera Karrika antzerki taldeko Maialen Magunagoitia ariko da video-jockey lanetan. Magunagoitiak prestatu du eszenaratzea. Ane Abanzabalegi zinegotziak azpimarratu du "plazer bat" dela estreinua herrian jasotzea, eta durangarrak animatu ditu ikustera joatera.\nIkuskizunerako sarrerak eskuratzeko atari honetara jo daiteke. Emanaldi bi egongo dira. Zapatuan, bat, eta domekan bestea. Biak 18:00etan hasiko dira. Antzerki obrako arduradunek adierazi dute 6 urtetik gorakoentzako ikuskizuna dela.\n[EGITARUA] Durangoko Kultur Aro zikloa aurkeztu dute\nAritz Maldonado ira 09 Durango\nUdazkeneko kultur programazioa aurkeztu dute gaur arratsaldean. Durangoko kultur taldeetako ordezkariek parte hartu dute udaletxeko kideekin eta ud...